“ТАЪВИЛОТ АЛ-ҚУРЪОН” ЭНДИ СОДДА ВА РАВОН ТИЛДА – Imom Buxoriy xalqaro ilmiy-tadqiqot markazi\nHome / ЯНГИЛИКЛАР / “ТАЪВИЛОТ АЛ-ҚУРЪОН” ЭНДИ СОДДА ВА РАВОН ТИЛДА\n“ТАЪВИЛОТ АЛ-ҚУРЪОН” ЭНДИ СОДДА ВА РАВОН ТИЛДА\n10/09/2021\tЯНГИЛИКЛАР 70 кўрилган\nМустақиллигимизнинг 30 йиллигига муносиб туҳфа бўлган кўплаб эзгу ишлар истиқлолнинг нақадар буюк неъмат эканини чуқур англашимизда муҳим омил бўлаётгани билан аҳамиятли. Хусусан, Имом Бухорий халқаро илмий-тадқиқот маркази жамоаси томонидан ўзбек тилидаги “Таъвилот ал-Қуръон” асарининг дастлабки 30-жузи дунё юзини кўргани ҳам минг-минглаб юртдошларимизда бугунги кунларга шукроналик ҳиссини оширади. Зеро, бир пайтлар асарлари у ёқда турсин, ўзлари ҳақида ҳам дурустроқ маълумотга эга бўлмаганимиз — Имом Мотуридий, Имом Бухорий, Имом Термизийларнинг ноёб асарларини бугун эмин-эркин ўрганишга ҳақлимиз.\nПрезидентимиз ташаббуси билан илмий қиммати баланд, мотуридийлик таълимотининг асоси бўлган “Таъвилот ал-Қуръон” асари Имом Бухорий халқаро илмий-тадқиқот маркази тадқиқотчи олимлари томонидан таржима қилинди. Асар ўзида ҳанафийлик, аҳли сунна вал жамоанинг бутун ақидасини таълиф қилгани билан қимматлидир. Алишер Навоий номидаги Ўзбекистон Миллий кутубхонасига асар тақдимоти сабаб йиғилган марказ ходимлари, ҳамкор ташкилотлар ва илмий доиралар вакиллари, нуфузли уламолар, диний йўналишдаги таълим муассасалари талаба-ёшлари ҳамда мустақил тадқиқотчилар ҳам айни фикрни алоҳида эътироф этдилар.\nШунингдек, тақдимотда сўзга чиққанлар Имом Мотуридий меросини ўрганиш ҳамда аллома асарларининг бугунги кундаги илмий аҳамияти, уларни тадқиқ этишнинг ҳозирги ҳолати ва истиқболдаги вазифалар, шунингдек, янги Ўзбекистонда диний-маърифий соҳада олиб борилаётган ислоҳотлар ҳақида батафсил тўхталдилар.\n— Зиммамизда буюк аждодларимиз меросини оммабоп қилиб халқимизга етказиш билан бир қаторда Президентимиз ишончини оқлашдек юксак масъулият ҳам бор эди. Таржима ишлари давом этган бир йилдан зиёд вақт мобайнида буюк уламолар, мотуридийшунос алломалар билан мулоқотда бўлиб турдик. Хусусан, асарни илк бора араб тилидан турк тилига ўгирган Юсуф Шавқий Явуз жаноблари, таниқли олим, мотуридийшунос Аҳмад Саъд Даманҳурий, Туркиянинг Мармара университети профессори, доктор Умар Челик каби олимлар билан фикр алмашдик. Бундан ташқари, ўзимизнинг устозларимиз шайх Абдулазиз Мансур, Усмонхон Алимов раҳимаҳуллоҳ ва бир қатор кўзга кўринган калом илми уламолари билан маслаҳатлашиб, асарнинг халқимизга содда, равон тилда етиб боришини таъминлашга ҳаракат қилдик. Ўйлаймизки, ушбу асар ҳаммамиз учун манфаатли бўлади, — дейди Имом Бухорий халқаро илмий-тадқиқот маркази таржимонлар гуруҳи раҳбари Оловхон Неъматов.\nДарҳақиқат, илмий-тадқиқот маркази илмий жамоаси асарнинг 30-порасини таржима қилишда Имом Мотуридий раҳимаҳуллоҳнинг қарашларини имкон қадар енгил, тушуниш осон бўлган услубда халқимизга етказишга эътибор қаратган. Қуръони карим оятларининг таржимасини келтиришда Шайх Абдулазиз Мансур қаламига мансуб “Қуръони карим маъноларининг таржима ва тафсири” асаридан кенг фойдаланилди. Китобдан кўплаб ҳадислар, саҳобаларнинг сўзлари ўрин олган.\nМанба: “Янги Ўзбекистон” газетаси 2021-йил 10-сентябрь, 181-сон


Коронавирусга қарши курашиш штаби аъзоси Ҳабибулла Оқилов АОКАда бўлиб ўтган брифингда аҳолидан келиб тушган саволларга жавоб берди.\nХусусан, мурожаатлардан бирида фуқаро карантин чоралари юмшатилгандан сўнг шаҳарда тиббий ниқобсиз юрган одамлар учраётганини айтиб, ниқоб тақиш ихтиёрийми ёки бу талаб бекор қилиндими, деб сўраган.\n“Тиббий ниқоб тақилиши бўйича талаб бекор қилинмаган. Аксинча тиббий ниқоб тақиш, ижтимоий масофа сақлаш ва гигиеник талабларга риоя қилиш асосий талаблар бўлиб қолмоқда. Эпидемиологик осойишталик агентлиги ходимлари, Ички ишлар ва Миллий гвардия ходимлари билан биргаликда тизимли равишда рейдлар ўтказиши кўзда тутилган ва талабларга риоя этмаслик учун маъмурий жазолар берилиши ҳам назарда тутилган”, - деди Ҳабибулла Оқилов.\nШунингдек, мамлакатимизда коронавирусга чалинган беморларга ишлатиладиган ИВЛ аппаратлари етарлими, дея сўралган саволга ҳам жавоб қайтарилди.\n“Албатта, юртимизда илк бор коронавирус қайд этилган пайтда даволаш муассасаларида мингга яқин ИВЛ аппарати мавжуд бўлган бўлса, айни пайтга қадар яна 2000 дан зиёд ИВЛ аппаратлари келтирилган. Ҳозирда коронавирусга чалиниб, ИВЛ аппаратига эҳтиёж сезган оғир аҳволдаги беморларни даволаш учун аппаратларнинг сони етарли.\nШу ўринда айтиш керакки, ИВЛ аппаратлари тегишли кўрсатмаларда келтирилган бошқа турдаги касалликларда ҳам қўлланилади.\nПандемиягача республикамизда мавжуд бўлган ИВЛ аппаратларининг барчаси импорт сифатида хориждан харид қилинган бўлса, ҳозирги пайтда Ўзбекистонда янги завод қуриб битириш арафасида ва йилнинг охиригача «Хирана» русумли ИВЛ аппаратлари Ўзбекистонда ишлаб чиқарилиши бошланади.\nБу аппаратлар нафақат Ўзбекистонда, балки қўшни давлатларга ҳам сотилиши режалаштирилган”, - деди штаб аъзоси.


Еркин Қарақалпақстан Вести Каракалпакстана 04:15:21, 27.06.2019\nӨзбекстан Президенти ҳәр дайым ҳәммемизди, әсиресе, жасларымызды китап оқыўға шақырып атыр. Бул әҳмийетли ҳәм керекли мәселени мәмлекетлик дәрежеге көтерип, китап басып шығарыўды, тарқатыўды жолға қоятуғын қатар қарарлар қабыл етилди.\nПрезидентимиз жақында бул мәселеге қайта оралды. Жасларды мәденият, көркем өнер, физикалық тәрбия ҳәм спортқа тартыў, оларда хабар технологияларынан туўры пайдаланыў көнликпелерин қәлиплестириў, китап оқыўды үгит-нәсиятлаў, ҳаял-қызларды жумыс пенен тәмийинлеўге тоқталып, тийисли министрликлер, шөлкемлер басшыларына тийкарғы 5 бағдар бойынша анық тапсырмалар берди.\nКитап оқыўдың әҳмийети жөнинде, оның инсаният цивилизациясында тутқан орны жөнинде қатар мақалалар, китаплар жазылған. Өзбекстанда, соның ишинде Қарақалпақстанда миллионлаған мектеп оқыўшылары, студентлер менен олардың устазлары адамзат жәмийети мың жыллар даўамында топлаған тәжрийбелерди мектеп ҳәм оқыў орынлары ушын таярланған сабақлықлардан үйренип атыр.\nАл, бизиң бүгинги гәпимиз әдебий китапларды оқыў мәселеси үстинде болып атыр.\nДәслепки әдебий шығарма болған Гомердиң дәстанлары аўыздан аўызға өтип, бизиң күнлеримизге дейин жетип келген, қарақалпақ халқының батырлық, ашықлық дәстанлары бүгинги күни де жасларымыз тәрепинен сүйип оқылады. Халық аўызеки әдебиятының үлгилери жазыўшы-шайырларымыз ушын йош ҳәм илҳам дереги болып хызмет етип киятыр. Демек, дүнья халықлары көркем әдебиятты дөреткен, оны әўладтан-әўладқа жеткерип келген, өз гезегинде шайырлар менен жазыўшылар халқының әрманларын, мәдениятын, дәстанларын өз шығармаларында сәўлелендирген. Нәтийжеде миллет әдебияты, мәденияты қәлиплесип ҳәм сол миллеттиң келбети болып хызмет еткен.\nӨткен әсирлердеги зыялыларымыздан тартып, бүгинги азаматларымызға дейин ҳешбири көркем әдебиятты шетлеп өткен емес, көп китаплар оқыған ҳәм әдебий қаҳарманларды өз өмириниң идеалларына айландырып алған десек қәтелеспеймиз.\nБүгинги күни интернет тармақлары әлемди өрмекши аўы сыяқлы орап-шырмап алған заманда китап оқыў, әсиресе, мектеп оқыўшылары менен студент жаслар ортасында баспа китапларды оқыўдың кемип баратырғаны көпшиликти тәшўишке салмақта.\nДурыс, бир қатар объектив ҳәм субъектив себеплерге бола китап басып шығарыў, китап саўдасы, китапханалар дизиминде болған қыйыншылықлар ақыбетинде китапқа деген қызығыўшылық бираз кемиди. Пулы бар, интасы бар, бирақ шын мәнисиндеги көркем шығармалар дөретиўге уқыбы, потенциалы болмаған адамлардың шығарған китаплары оқыўшылардың сораўлары менен талапларына жуўап бере алмай қалды, солай етип суўысыў, немқурайдылық жүзеге келди.\nТағы бир тәрептен интернет, телевидение арқалы тарқалған хабарлар ағымы, кеўил ашар телевидение каналлары ҳәм интернет сайтлары көпшиликти, әсиресе, жасларымызды тереңирек ойлаў, китап оқыўдан жаңылыстырып атырғаны сыр емес.\nПрезидентимиздиң басламасы менен китап басып шығарыў, оларды орынларға жеткерип бериў, Қарақалпақстан Республикасына, сондай-ақ, ҳәр бир ўәлаятқа жиберилген «Китаплар кәрўаны» кеминде 1 миллион дана китаптан ибарат болыўы кереклиги атап көрсетилди.\nӨзбекстанның шексиз кең аймағына ийе екенлиги есапқа алынып, шеттеги аўылларда жасайтуғын жаслардың жаңа китаплар оқыўын тәмийинлеў мақсетинде «Библиобус»ларды елимизде ислеп шығарып, оларды иске қосыў, солай етип, көшпели китапханаларды ҳәрекетке келтириў режелестирилди. Бундай көшпели китапханалардың иске түсирилиўи менен китапқумар жасларымыздың саны тағы да артады.\nӨзбекстан Президенти өз сөзинде жасларға китап пенен досласыўды үгит-нәсиятлаў менен бирге китапханаларды китап пенен байытыў кереклигин уқтырды. «Көп түкирсе көл болады», - дейди халқымыз. «Қәдирдан мектебиме китап саўға етемен!» акциясы әллеқашан басланып кетти. Ғалаба хабар қуралларында басшы хызметкерлердиң өзлери оқыған мектеплерге китаплар саўға еткенлиги жөнинде хабарлар басылмақта. Бундай ҳәрекетлер Қарақалпақстанда Президентимиз басламасы кең түрде қоллап-қуўатланып атырғанынан дәрек береди.\nҲүрметли Журтбасшымыз елимиз тарийхы, онда жасап атырған халықлардың, ата-бабаларымыздың өтмиши китапларда, тарийхый көркем шығармаларда сәўлеленгенин атап көрсетти. Ким өз ата-бабасының, миллетиниң кешеги күни менен қызықпайды, дейсиз? Жасы үлкен әўладлардың елин душпанлардан қорғаўдағы ерлик ислери, мың жыллық мәденияты китапларда сүўретленген емес пе? Жасларымыз олардың ерликлерин, ибратлы ислерин оқып үйренип, санасына сиңдирсе, әлбетте, өз елин, өз халқын сүйетуғын, бабалар сыйынған ислам динине садық азаматлар болып камалға келеди.\nКейинги жылларда халқымыздың турмысында терең өзгерислер жүз берди, абаданлық артты, дәраматлар көбейди. Әсиресе, жасларымыздың билим алыўға, руўхый дүньясын байытыўға имканиятлары кеңейди. Олардың спорт пенен шуғылланыўына, дөретиўшилик пенен айланысыўына, ҳәр қыйлы дөгереклерге ағза болып, бойында бар талантын жүзеге шығарыўына жағдайлар жаратылды. Бундай имканиятлар бизиң жаслық дәўиримизде болмағаны қандай өкинишли. Шайырдың: «Эҳ, сениң жаслығың менде болса еди» деген қатарлары ерксиз ядға түседи.\nЖасларымыздың арасында китап оқыўға қызығатуғынлары жүдә көп. Жас китапқумарлар таңлаўында әлем сырларынан хабардар жазыўшыларды таңландырып, Өзбекстан көлеминде бириншиликти қолға киргизген кегейлиши қызымыз Нурсулыў Қоқанованы көрип турып, «Жасларымыз китап оқымайды» деген сөзди айтыўға тилиң бармайды. Буннан бир-еки күн бурын Ибрайым Юсупов атындағы дөретиўшилик мектебине шеберлик сабақларын өтиўге келген белгили өзбек шайыры Рустам Мусырманның оқыған қосықларын ықлас пенен тыңлап, оның әтирапына жыйылып, жазған китапларын сорағанын, шайыр қайтып баратырғанда оның менен хошласыўға келген жасларды көрип, олар китап оқыўға ықлассыз, деген ойды санаға келтире алмайсыз.\nДурыс, хабарлар ағымы кеңликлер, таўлар менен теңизлерди писент етпестен, ҳешбир тосқынлықларсыз әлемге таралып, илим жаңалықлары, әсиресе, цифрлы технология мине деген фантастик жазыўшыларымыздың ушқыр қыялларынан да озып кеткен заманда бир қатар жаслардың керекли-керексиз хабарлар ағымына түсип қалып, китап оқыўдан қол үзип баратырғаны да ҳақ гәп. Соның ушын да Президентимиз Өзбекстанда жасап атырған, 14 жастан 30 жас аралығындағы 10 миллионнан аслам жасларымыздың келешеги ушын бас қатырып, жаслар тәрбиясына пүткил жәмийетшиликтиң дыққат-итибарын қаратпақта.\nБиз, жазыўшылар биринши гезекте китап оқыўдың тәрепдарымыз. Өзимиз дөреткен, типографияларда басылған китапларымыздың китап текшелеринде шаң басып жатқанының тәрепдары емес, ал қолдан қолға өтип, оқыла берип, муқабалары титилип кеткениниң тәрептарымыз. Жақында мен өзим он биринши классты питкерген Шымбай районы «Тағжап» аўыл пуқаралар жыйыны аймағындағы 7-санлы мектепке барып, китапларымды саўға еттим. Өткен жылы «Билим» баспасында басылып шыққан «Зардушт» атлы романымды мектепте еле ҳешким қолына услап көрмегенин билип, өзимди өзим айыпладым. Ойыма: — Ҳәр бир жазыўшы алды бурын жаңа шығармасын өз аўылласлары менен ортақласыўы керек екен, деген пикир келди. Анығында бул гәпти дәслеп ҳүрметли Президентимиз айтқан, атақлы жазыўшы, шайырлар, көркем өнер ғайраткерлер өзлери туўылған жерлер менен байланысты тиклесин, дөгереклер ашсын, оған жасларды тартсын, ал жергиликли ҳәкимиятлар оларға жағдай жаратып берсин, деген көрсетпе берген еди.\nШынында бизиң халқымыз: «Юсупов бизиң аўылласымыз, Қайыпбергенов бизиң районнан ямаса биз Аббаз шайырдың я Тилеўбергенниң аўылынанбыз» деп жерлеслери менен мақтанып жүреди. Тахтакөпирдеги 12-санлы, Қараөзектеги 1-санлы мектеплердиң устазлары менен оқыўшыларының өз аўылласлары болған жазыўшы-шайырлар, көркем өнер ғайраткерлериниң атларын мақтаныш пенен тилге алғанларының гүўасы болдық.\nХалқымыздың мың жыллық өтмиши, жыйналған билимлери, мәденияты, үрп-әдетлери, сыйынған дини, арзыў-әрманлары миллий көркем әдебиятқа жәмленген. Олардың ишинен ең әҳмийетлилерин таңлап алып, басып шығарыў ҳәм жасларымыздың қолына жеткизиў излениўлерди, табанлы мийнетти, уқып ҳәм талантты талап етеди. Қарақалпақстан зыялыларында бундай имканиятлар бар, әлбетте.\nБүгин жасларымыздың нәзери китапларға қаратылған. Китап оқыўды турақлы әдетке, зәрүрли көнликпеге айландырыў болса ҳәммемиздиң исимиз.\nҚарақалпақстан халық шайыры,\nСәне: 11.04.2019 06:48:16


ОАВ: "Толибон"нинг янги етакчиси мулла Мансур ҳалок бўлди\n09:50 / 04.12.2015\n"Толибон" жангариларига кейинги бир неча ой давомида раҳбарлик қилган мулла Ахтар Моҳҳам Мансур Афғонистонда бироз олдин бўлиб ўтган жангда олган оғир жароҳатлари туфайли ҳалок бўлган. Бу ҳақда "Синьхуа" агентлиги хабар тарқатган.\nМулла Мансур ташкилот ичида чиққан низолар туфайли содир бўлган отишма вақтида жароҳатланганди.\n“Толибон” июль охирида гуруҳнинг собиқ етакчиси Мулла Умарнинг ҳалок бўлганини расман тасдиқлаган ва шу сабабли унинг ўрнига унинг ўринбосари Ахтар Муҳаммад Мансур тайинланган.\nАфғонистондаги вазият охирги ойларда анчагина ёмонлашган. Аввал мамлакатнинг тоғли ҳудудларида каттагина ерларни эгаллаб олган “Толибон” йирик шаҳарларга ҳужум қилишни бошлаган. Сентябрь охирида “Толибон” жангарилари 300 мингдан кўпроқ аҳолига эга Қундуз шаҳрини босиб олган, ҳозирда эса Ғазна вилоятининг маъмурий маркази ҳисобланган Ғазна шаҳрига ҳужумлар олиб бормоқда.


11.05.20 10:32\tmsk\nСАРДОБА СУВ ОМБОРИ ТЎҒОНИ ЎПИРИЛГАНИДАН КЕЙИН ТУРКИСТОН ВИЛОЯТИ АҲОЛИСИНИ КЎЧИРИЛИШИ. AA.COM.TR САЙТИ ФОТОСУРАТИ\nСўнгги ҳафта давомида Марказий Осиёдан ташқаридаги мамлакатларда энг кўп муҳокама қилинган воқеа Ўзбекистондаги Сардоба сув омбори тўғонининг 1 май куни ўпирилиши бўлиб қолди. Ушбу сув омбори ўзида 922 миллион метр куб сувни сиғдира олади. Уни етти йил давомида – 2010 дан 2017 йилгача қурдилар\nТуркиянинг “Анадолу” янгиликлар агентлиги ёзишича, Ўзбекистон расмийлари тўғон ўпирилиши туфайли фалокат ҳудудидан 70 минг кишини кўчирган. Шу билан бирга юзлаб турар жой бинолари сув остида қолган. “Сирдарё вилоятида Сардоба сув омбори тўғонининг бир қисми кучли жала оқибатида ўпирилиб кетгани боис қишлоқ хўжалиги далалари ва баъзи турар жой даҳалари сув остида қолди, уйлар вайрон бўлди, 56 киши жабрланди”, — дейди Ўзбекистон Фавқулодда вазиятлар вазирлигининг матбуот котиби Мурод Содиқов янгилик агентлиги келтирган иқтибосда. Қутқарув ишлари давомида ўпирилган тўғондан оқиб чиққан сув маҳаллий дарёлар ўзанига қараб оқизиб юборилди. The Weather Channel телеканали сув тошқини оқибатларининг таъсирли манзаралари акс этган фотосуратларни чоп этди. Фотосуратлар Американинг Maxar Technologies компаниясининг сунъий йўлдошлари ёрдамида олинган. Телеканал, шунингдек, таққослаш имкониятини тақдим этиш учун тасвирда акс этган ҳудудларнинг сув тошқинигача бўлган суратларини ҳам чоп этган.\nШавкат Мирзиёев Сардоба сув омборида. Ўзбекистон президенти матбуот хизмати фотосурати\n“Тўғон ва сув омбори бор-йўғи уч йил олдин қуриб битказилган, бу эса авария конструкциядаги ёки қурилиш давомида йўл қўйилган камчилик ва нуқсонлар туфайли содир бўлганини англатади. Тўғон ўпирилишида охир-оқибат кимни айбдор қилишларини томоша қилиш қизиқ бўлади. Лойиҳани амалга ошириш бўйича ишлар [Ўзбекистонга] Ислом Каримов раҳбарлик қилган пайтда – 2010 йилда бошланган, бироқ қурилиш ишларига ўша пайтда 2003 йилдан 2016 йилга қадар ҳукумат раиси лавозимини эгаллаб келган (мамлакатнинг ҳозирги президенти Шавкат) Мирзиёев кураторлик қилган”, — дейилади The Diplomat чоп этган мақолада. Мирзиёев 2017 йил 8 май куни вертолётда тўлдирилган сув омбори узра айланиб чиққан эди. 2020 май 1 май куни эса тўғон ўпирилганидан сўнг бир неча соат ўтиб Мирзиёев яна бир бор Сардоба сув омборининг ҳудудини вертолётда айланиб, бузилган жойларни кўриб чиқди. Шундан сўнг президент маҳаллий аҳоли билан учрашиб, ҳукумат уларга албатта ёрдам бериши тўғрисида ишонтирди ҳамда уйларни қайта тиклаш ишида ёрдам кўрсатишга ваъда қилди.\nХитойнинг “Синьхуа” янгиликлар агентлиги Ўзбекистон энергетика вазирлиги Миллий электр тармоқлари номидан Ўзбекистон ва Тожикистон ўртасида 500 киловольт қувватга тенг электр узатиш линиясини лойиҳалаш ва қурилиши бўйича тендер эълон қилгани ҳақида хабар берди. Электр узатиш линияси Ўзбекистоннинг жануби-шарқий қисмида жойлашган Ғузор туманидаги подстанцияни 63,5 километр масофадаги Тожикистоннинг ғарбий қисмида жойлашган Регар шаҳридаги подстанция билан боғлайди. Лойиҳани молиялаштириш Осиё тараққиёт банки (ОТБ) томонидан ажратиб берилган маблағ ҳисобига амалга оширилади. Қайд этиш жоиз, ОТБ Ўзбекистоннинг энергетика соҳасига тегишли лойиҳаларида мунтазам иштирок этиб келади. Масалан, банк 2011 йилдан бери Марказий Осиёнинг ушбу республикасидаги корхоналар ва уй хўжаликлари учун энергия-тежамкорликни яхшилаш бўйича лойиҳасини молиялаштириб келади.\nЎзбекистон учун Атом электр станциясининг Россия тайёрлаган лойиҳаси. Росатом матбуот хизмати фотосурати\nWorld Nuclear News профил нашри Ўзбекистон энергетика вазирлиги сайтида 30 апрель куни чоп этилган мамлакатнинг 2020-2030 йилларга электр энергия билан таъминлаш концепциясига эътибор қаратди. Ҳужжат мамлакатнинг табиий газни ёқиш ҳисобига ишлаб чиқариладиган электр энергиясига қарамлигини ҳозирги 83 фоиздан 50 фоизгача пасайтириш ҳамда янги ядровий (умумий энергия ҳажмидан 15%), қуёш (8%), ва шамол (7%) энергияларини ишлаб чиқариш мақсадини белгиламоқда. 1994 йилда Атом энергияси бўйича халқаро агентлигига (МАГАТЭ) аъзо бўлган Ўзбекистон дунё бўйича энг йирик уран ишлаб чиқарувчиларидан бири саналади. Ядро энергетикаси соҳасидаги катта тажрибага эга бўлишига қарамай, мамлакат деярли юз фоизга қазиб чиқариладиган ёнилғига қарам бўлиб қолган. Электр энергияси асосан газ, кўмир ва нефтни ёқиш ҳисобига ва қолганлари гидроэнергетика ҳисобига ишлаб чиқарилади. Эндиликда эса, Концепциядан келиб чиқадиган бўлсак, Ўзбекистон электр энергиясига ўсиб бораётган талабдан ортда қолмаслик ва атмосферага ташланаётган СО2 чиқиндилари миқдорини камайтириш учун ўзининг биринчи атом электр станциясини қуришни режалаштирмоқда. 2012-2019 йиллар оралиғида электр энергияси ишлаб чиқариш ҳажми ҳар йили ўртача 2,6 фоизга ўсиб келган , бироқ бу миқдор электр энергиясига бўлган талабни қондира олмаётган, электр энергияси тақчиллиги эса истеъмолнинг ўртача 9,4 фоизини ташкил этаётган эди. “Ўзбекистон ва Россия 2017 йил декабрда атом энергиясидан тинчлик мақсадида фойдаланиш соҳасида ҳамкорлик тўғрисида ҳукуматлараро битимни имзоладилар, 2018 йилда эса Ўзбекистон ҳукумати билан Россиянинг Росатом давлат корпорацияси томонидан иккита ВВЭР-1200 реакторларини қуриш тўғрисида яна битта битим имзоланди. Уларнинг 2028 ва 2030 йилларда ишга туширилиши режалаштирилмоқда. Ўтган йилнинг июль ойида Ўзбекистон энергетика вазири Алишер Султонов республика олдин кўрсатиб ўтилганидек фақат иккита эмас, балки тўртта реактор блокларини қуришни кўзлаётганини билдирда”, — дейилади World Nuclear News мақоласида.\nЎзбекистонда пахта терими. Тимур Карповнинг Sourcingjournal.com сайтидан олинган фотосурати\nSourcing Journal Америка кийим-кечак ва пойафзал ассоциацияси ва АҚШ Мода саноати ассаоциациясининг расмий Тошкентнинг ўзбек пахтасини бойкот қилиш кампаниясини тўхтатиш тўғрисидаги чақириғига жавобини чоп этди. Апрель ойининг ўртасида Ўзбекистон бандлик ва меҳнат муносабатлари вазирлиги Cotton Campaign (“Пахта кампанияси”) халқаро коалициясидан бойкотни бекор қилиш тўғрисидаги очиқ мурожаатини чоп этганди. Ўзбекистон ҳукуматига кўра, шундай қилинса, пандемиянинг мамлакат иқтисодиётига салбий таъсирини юмшатиш мумкин бўлади. Америка кийим-кечак ва пойафзал ассоциацияси ва АҚШ Мода саноати ассаоциацияси билан бирга “Пахта кампанияси”нинг иштирокчилари саналади. Мазкур уюшмаларнинг вакилларига кўра, ўзбек пахтасининг бойкотини тўхтатиш учун халқаро меҳнат стандартлари ва қўлланмаларига мос келадиган “Ўзбекистон пахта етиштириш соҳасида меҳнат ҳуқуқларини ҳимоя қилиш тўғрисидаги” қўшма битимини ишлаб чиқиш зарур бўлади.\nАмерикадаги ассоциациялар ушбу битимни ишлаб чиқилиши Ўзбекистон пахтасини бойкот қилиш кампаниясини тўхтатиш учун муҳим ва бажарилиши шарт бўлган қадам дея санамоқдалар.\nForbes Қозоғистоннинг иқтисодий секторидаги муаммоларга бағишланган материалини чоп этди. Айни пайтда мамлакат иқтисодиётига иккита асосий омил таъсир кўрсатмоқда: коронавируснинг тарқалиши туфайли юзага келган саросима муносабати билан ҳукумат томонидан қўлланилаётган чекловчи чоралар ҳамда халқаро бозорда нефть нархларининг пасайиши. “Қозоғистоннинг нефть ва газ соҳаси олдинроқ [шу йил март ойида нефть нархи кескин қулаганига қадар] ҳам оғир аҳволга тушиб бўлганди. Ўтган йили қозоғистон нефтини қазиб чиқариш қудуқларининг таъмирланиши важидан қийин кечди. Қозоғистон нефтини қазиб чиқаришга кетадиган харажатлар минтақадаги энг юқори харажатлардан бири саналади”, — дейилади мақолада. Қозоғистонлик экспортчилар шу йилнинг биринчи чорагида пандемия туфайли нефтга талаб тушиб кетган Хитойга нефть етказиб беришни қисқартиришга мажбур бўлганди. Журналнинг қайд этишича, эндиликда Қозоғистон ўзининг ялпи ички маҳсулот ҳажмининг тушиб кетишига ҳамда ишсизлик даражаси кўтарилиши ва миллий валютанинг қадрсизланишига тайёрланмоқда.\nБўлиши муқаррар иқтисодий инқирознинг оқибатларини қандайдир йўллар билан юмшатиш мақсадида қозоғистонлик молиявий доиралар мамлакат иқтисодиётига хорижий инвестицияларни жалб этишга ҳаракат қилмоқдалар. Қозоғистон томони чет элликларга сармоя киритиши учун истиқболли бўлган экологик тоза транспорт , ботқоқларни қуритиш ҳамда шаҳар кўчаларини ақлли ёритиш тизими билан жиҳозлаш соҳаларини таклиф этмоқда. Бу каби лойиҳаларнинг амалга оширилиши мамлакатни нефть қазиб чиқариш соҳасига қарамлигини қисман камайтирган бўлар эди. Қозоғистон сўнгги йилларда ўзининг нефть секторига жиддий альтернатив бўладиган соҳасини барпо этишга интилмоқда. Бироқ бу йўналишда ҳозирча бирор-бир муваффақиятга эришилгани йўқ.\nЎтган ҳафта давомида Қозоғистонда содир бўлган муҳим воқеа – президент Қосим Жомарт Тўқаевнинг собиқ президент Нурсултан Назарбаевнинг қизи Дариға Назарбаеванинг депутатлик ваколатларини тугатиш тўғрисидаги фармони мамлакатнинг асосий янгилиги бўлиб қолди. Дариға Назарбаева 2019 йил 20 март ойидан бошлаб Сенат раиси лавозимини эгаллаб келган. Экспертлар фармон чиққан заҳоти Тўқаев ва Назарбаев ўртасида ҳукмдорлик учун эҳтимолий кураш бошлангани ҳақида сўз очдилар. “Ўтган йилнинг октябрь ойида чиқарилган президент фармонига мувофиқ, Тоқаев вазирларнинг аксариятини тайинлашдан олдин ўзининг ўтмишдоши Назарбаевнинг розилигини олиш керак эди. Шунга қарамай, [Қозоғистон президенти администрацияси раҳбарининг биринчи ўринбосари Маулен] Ашимбаевнинг [Дариға Назарбаеванинг ўрнига] тайинланиши қозоқ элитаси ичидаги таъсир реконфигурацияси ҳақидаги миш-мишларни келтириб чиқарди. Қозоғистон Конституциясига мувофиқ, президент истеъфога чиқиб кетадиган бўлса ёки вафот этса ёки ўз вазизфасини бажаришдан ожиз бўлиб қолса, унинг лавозимини эгаллаш учун навбатда турадиган биринчи шахс парламент раиси саналади”, — дея ёзади Германиянинг BNE IntelliNews нашри. Нашрнинг қайд этишича, 56 ёшли Дариға Назарбаеванинг эгаллаб турган лавозимидан бўшатилиши, унинг Нурсултан Назарбаевнинг “ҳақиқий вориси” деган мақомга эгалиги, 66 ёшли Тоқаев эса аслида лавозимни топширувчи бир бўғин, холос деган миш-мишларга чек қўяди.


Олмотада “энг яхши дворник” танланади, Тошкентда “энг яхши профессор” танлансин, кейин улар учраштирилсин - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:26 - Олмотада “энг яхши дворник” танланади, Тошкентда “энг яхши профессор” танлансин, кейин улар учраштирилсин\nМаълумки, “Бирлик” Партиясининг жарчиси бўлган “Ҳаракат” Хабар Агентлиги йиллардан бери Ўзбекистоннинг иқтисодий аҳволи дабдала эканлигини айтар экан, ўзбек профессорлари қозоқ дворникларидан кам маош олишларини мисол сифатида кўрсатар эди. Бизнинг бу доимий танқидларимизга чидай олмаган Президент Шавкат Мирзиё яқинда ўзбек профессорларининг ойлигини икки баравардан бироз кўпроққа ошириб, қозоқ дворниклари билан сал кам баравар қилиб қўйгани ҳам маълум. Куласими, йиғлайсизми, ўзбек профессорларининг ойлигини қозоқ дворникларники даражасига чиқариш билан Ўзбекистоннинг шармандали имиджи тузалиб қолармиди? Бу саволни Шавкат Мирзиёга бериш керак.\nНима бўлса ҳам, бизнинг бу гапларимиз қозоқларга ҳам етиб борган экан, улар 6 йилдан бери Олмотада “энг яхши дворник” танланаш мусобақаси ўтказишмоқда. Казинформ Агентлигининг кечаги хабарида айтилишича, бу йилги мусобақада шаҳарнинг 200 нафар яхши дворникларининг иштирок этиши кутилмоқда. “Энг яхши дворник”га 650 минг тенге (тахминан 2 минг доллар) мукофот сифатида берилади. Иккинчи ва учинчи ўринларни олганларга бериладиган мукофот 200 ва 150 минг тенге бўлади.\nҲурматли ўқувчиларимиз! Президент Шавкат Мирзиёнинг виртуал қабулхонси ҳали ҳам ишлаётган бўлса, у ерга хат ёзиб, Ўзбекистоннинг “энг яхши пофессори”ни танлаш бўйича мусобақа ўтказишни, кейин уни Олмотанинг “энг яхши дворники” билан учраштиришни талаб қилинг. Ана ўшанда профессорларимизнинг обрўси бироз кўтарилади.


Самвел Бабаян: Эртага Баҳрайнга қарши жиддий ўйин бўлади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Самвел Бабаян: Эртага Баҳрайнга қарши жиддий ўйин бўлади\t15:09, 28 март\tЎзбекистон ва Баҳрайн ўртасида кечадиган ЖЧ–2018 иккинчи саралаши сўнгги учрашуви олдидан ўтказилган матбуот анжуманида Ўзбекистон терма жамоаси бош мураббийи Самвел Бабаян иштирок этди. Бу ҳақда Uff.uz хабар қилмоқда. “Биз ўйиндан ўйинга кучайиб бормоқдамиз. Ўтган ўйинни йигитлар билан бирга таҳлил қилиб чиқдик. Ўсишда давом этмоқдамиз, деб ўйлайман. Эртага ғалаба учун майдонга тушамиз. Рақибни жуда яхши ўрганиб борамиз. Футболчиларимиз майдонга чиқар эканлар, кимга қарши ўйнашларини яхши билишлари керак. Баҳрайн ҳам бундан мустасно эмас. Албатта, сафарда кечган ўйинни яхшилаб кўриб чиққанмиз. Рақиб яхши жамоага эга. Эртага жиддий ўйин бўлади. Баҳрайнда жуда кучли мураббий ва футболчилар бор. Ўйин ташкил этишда яхши ишлашмоқда. Айниқса сафар ўйинларида Баҳрейн яхши натижа қайд этмоқда, – дейди Бабаян. Шунингдек, Самвел Бабаян терма жамоада фақатгина 15-16 футболчидан фойдаланиши ҳақида изоҳ берди. “Мен учун ўйин натижаси аҳамиятлироқ. Майдонга тушган футболчилар бу ишни уддалай олишларига ишонаман. Ким ўйнамасин, ўз олдига қўйилган вазифани бажара олади. Терма жамоага келганимдан буён беш нафар янги футболчи илк бора майдонга тушди. Албатта бу жуда оғриқли савол, ҳатто легионерлар ёрдамидан ҳам фойдалана олмаяпмиз. Афсуски, улардан фойдаланиш имкониятига эга бўлганимизча йўқ. Бунинг учун имконият бўлмаяпти. Уларни майдонга тушириб, синаб кўришимиз керак. Бугунги кунда эса аниқ ишончга эга бўлган футболчилар майдонга тушмоқда”, – дея фикрига якун ясади терма жамоамиз бош мураббийи. Эслатиб ўтамиз, Ўзбекистон ва Баҳрайн ўртасидаги учрашув эртага, соат 18:00 да бошланади. Мазкур беллашув Тошкентдаги “Бунёдкор” стадионида бўлиб ўтади.


“Садриддин ҳам бухорога айлангандир”\nУ илк шеърини бутун вужуди билан ҳайқириб, юрагини тўлдириб, фахр ва меҳр билан Минораи Калонга айтди. Бу шеър садолари Лабиҳовузга ҳам етиб келди. Қадим Бухоро кўчалари бу ўтли мисралардан ёришиб кетди:\nМен шоирман, онажон...\nОнаси қайта-қайта дуолар қилиб, шеърни кўзларига суриб, унга “оқ йўл” тилади. Лабиҳовузнинг кекса тутлари ҳам бу қутлуғ дуога қўшилдилар. У ҳайрат тўла кўзлари билан ҳовузга узоқ термулди. Хаёлига шундай мисралар қуйилди: “Ҳовуз бетидаги ажинлар аждодларим дардларимикин?”\nАйниқса, онасининг “Ўзга ерларда осмондан нур ёғилса, Бухоро еридан осмон нур эмар экан”, деган ҳикматли сўзлари унинг қалбидан мустаҳкам ўрин олди. У ана шу муборак нурнинг абадий ошноси бўлиб қолди. Қалбига Бухоро меҳрини солди, Бухоро мавзуини муҳрлади. Бухоро заминидан ҳамиша ҳикмат излади. Шу боис қалби ёришиб, ўзи ҳам, қалами ҳам чархланиб борди.\nЗаминдан осмонга гоҳо сузар нур...\nСадриддин Салим шўролар давридаги Бухорони кўриб куюнди, юраги йиғлади. Устоз Неъмат Аминов билан матбуотда “Бухорони қутқаринг!” деб бонг уриб чиқишди. Бухоронинг бу икки забардаст фарзанди она шаҳарларини қутқариш, тарихий ёдгорликларни тезроқ таъмирлаш масаласида қайта-қайта чиқиш қилишди.\nМустабид тузум даврида фақат одамлар эмас, балки шаҳарлар ҳам, юртлар ҳам қатағонга учради. Қадимдан илм-фан маркази бўлган, улуғ алломалар юрти Бухоронинг тарихий ёдгорликлари ҳам қатағон сабаб ташландиқ аҳволда эди. Бухородаги бундай оғир манзараларни кўриб, юраги йиғлаганлардан бири, шубҳасиз, шоир Садриддин Салим бўлди.\nЎша йиллари Хожа Баҳоуддин Нақшбандни зиёрат қилмоқчи бўлганлар яширинча бориб келишарди. Садриддин Салим ўша мураккаб даврларда ҳам бу улуғ зиёратгоҳдан қадамини узгани йўқ. Садриддин Салим Ватан мустақиллигини катта қувонч ва кўзда севинч ёшлари билан кутиб олди. У мустақиллигимизнинг илк кунларида қувонч билан ушбу ёниқ мисраларни ёзди:\nУнинг шони – шонимдир, илло!\nМустақиллик туфайли орзу-армонлари ушалганидан бениҳоя хурсанд бўлган Садриддин Салим “Бухорога Бухоро келди” шеърлар туркумини яратди. Унинг ёниб ёзганларининг шеърхонлар қайта-қайта такрорлаб, давраларда айтиб юрадиган бўлишди:\nБухорога Бухоро келди...\nЭй Бухоро, бу не ҳикматдир, ажаб,\nМустақиллик шоирнинг илҳомига илҳом қўшди, журъатига журъат, ғайратига ғайрат бағишлади. Кўз ўнгимизда гўё Садриддин Салим қайта туғилиб, қайта ижод қилаётгандай бўлди. У ижодий фаолиятини ва илмини, умрини Бухорога бағишлади. Бухоро билан ҳамнафас яшади. Унинг сўнгги йигирма йиллик ижоди ва ҳаёти бевосита Бухоро билан, Бухорода рўй берган улкан ўзгаришлар, ободончилик ва улкан бунёдкорлик ишлари билан бевосита боғлиқдир.\nУ энди оддий шоир Садриддин Салим эмас, балки исм-шарифига Бухорий тахаллусини ҳам қўшиб олган эди. Энди у ҳам буюк Бухорийлар каби Бухорони севиш, Бухорони озод ва обод қилишга бел боғлаган чинакам фидойилардан эди. Бухорийлар каби маърифатпарварлик йўлини танлади.\nМуҳтарам юртбошимиз ташаббуси билан Бухорода бошланган улкан ўзгаришлар, Баҳоуддин Нақшбанд мажмуасини таъмирлаш, қайта қуриш ишларида Садриддин Салим олдинги сафда бўлди. У унутилган тарихий жойлар, номларни тиклашда жонбозлик кўрсатди. Унинг журъатли қадамлари тегмаган Бухоро маҳалласи, гузари ва кўчалари қолмаган. Айниқса, ёдгорликлар тарихини, бухоролик авлиёлар ҳаётини изчил ўрганди. Махсус илмий экспедицияга бош бўлиб, Бухоро атрофидаги ҳамда Навоий вилоятидаги тарихий-маданий ёдгорликлар, қадамжолар тарихини тадқиқ этди, улар ҳақида туркум мақолалар, китоблар ёзди.\nУ тасниф этган “Дилда ёр”, “Табаррук зиёратгоҳлар”, “Ҳазрати Азизон Рометаний”, “Баҳоуддин Нақшбанд ёки етти пир”, “Чор Бакр ёки Жўйбор авлиёлари”, “Ҳазрат Мавлоно Ориф Деггароний”, “Авлиё шоҳ Ахсавий Файзиободий Бухорий”, “Хожаи Жаҳоним бор”, “Икки юз етмиш етти пир” номли китоблар қўлма-қўл бўлиб ўқилаётир. Шунингдек, Садриддин Салим Бухорий сценарийси асосида беш қисмдан иборат “Имом Бухорий” видеофилми, “Абу Ҳафс Кабир”, “Хожаи Жаҳон” телефилмлари суратга олинган.\nУ Бухорога келган меҳмонларга кундан-кун обод бўлаётган, гўзаллашиб бораётган шаҳар, унинг тарихи ҳақида, қадимий ёдгорликлар тўғрисида соатлаб мароқ билан гапирарди. У Бухорони таъриф-тавсиф этишдан асло чарчамасди.\n– Бу тарихий воқеа умрбод қалбимда яшайди, – дейди шоирнинг яқин дўсти таниқли олим Самад Азимов. – 2010 йил 30 августда Бухоро шаҳрида “Қадимий ва боқий Бухоро” мажмуасининг очилиш маросими бўлди. Унда қатнашган муҳтарам Президентимиз Ислом Каримов улкан мажмуанинг бунёд этилишида сидқидилдан хизмат қилганларни эслаб, жумладан, Садриддин Салим Бухорийнинг ҳам номини тилга олиб, бу улкан ишларда унинг ҳам муносиб ҳиссаси борлигини алоҳида таъкидлаганларида, биз, бухороликларнинг қалбимиз бу меҳрли сўзлардан янада ёришиб кетди. Аслида бу Садриддин Салим фаолиятига берилган энг юксак баҳо бўлди. Садриддин Салим Бухорий “Фидокорона хизматлари учун” ва “Меҳнат шуҳрати” орденлари билан тақдирланган эди.\nСадриддин Салим Бухорий 1972 йили Бухоро Давлат университетининг чет тиллар факультетини битириб, умрининг охиригача ушбу илм даргоҳида самарали ва ҳалол ишлади. Юзлаб шогирдлар етиштирди. Умрини эзгу, хайрли ва ибратли ишларга бағишлади. Шоир бир умр Бухоронинг Чўпбоз гузарида яшади.\nУ 2010 йил 10 мартда 64 ёшида юрак хуружидан вафот этди. Яқинда Ғафур Ғулом номидаги нашриёт-матбаа ижоди уйи Садриддин Салим Бухорийнинг “Ҳикматдир дунё” сайланмасини чоп этди. Шоир ушбу сайланмани ўзи тайёрлаган эди. Афсус, китобни кўриш унга насиб этмади. Ушбу китобни ўқиб чиққач, шоир ижодининг янги-янги саҳифаларини кашф этасиз, самимий шеър мухлисига айланасиз. Китобга филология фанлари доктори Нажмиддин Комилов сўзбоши ёзган. Сайланманинг биринчи қисми – “Бухорога Бухоро келди” шоирнинг турли китобларига кирган ва янги шеърларидан иборат. “Шариф манзаралар” бўлимида қадим Бухоро тарихи билан бирга мустақиллик йилларида Бухорода амалга оширилган улкан ўзгаришлар, бунёдкорликлар ҳақида ҳикоя қилинади. “Таржималар” бўлимидан шоир таржималари ўрин олган. Айниқса, немис мутафаккири Ҳётенинг “Ғарбу Шарқ девони”ни немисчадан ўгиргани эътиборлидир. “Етти авлиё” бўлимида улуғ авлиёлар ҳақидаги теран мақолалар жамланган. Китобнинг ҳар бир боби, бўлими завқ билан ўқилади. Китобдан ўрин олган катта-кичик асарлар мазмун-моҳияти билан ёш авлод баркамол инсонлар бўлиб вояга етишувида катта аҳамият касб этади. Энг муҳими, бу китоб ёшларга “Ҳар қаричи муқаддас, ҳар тоши зиёратгоҳ, Сени севмай бўлурми, эй авлиё Ватаним!” деб Ватанни Садриддин Салимдек юракдан севиш, ардоқлаш ва уни ҳамиша кўз қорачиғидек асраб-авайлашдан бебаҳо сабоқлар беради. У бизга Бухорони севиш билан бирга Ўзбекистонни севишни ўргатади. Зеро, шоир Бухоронинг, мустақил Ватаннинг чинакам дилбанди эди. Ўзи ёзганидек:\nДругие материалы в этой категории: « Фарзандингизга яхши совға беришни унутманг\tСилаи раҳм »


"NAVOIYPAXTASANOAT HUDUDIY BIRLASHMASI" AKSIYADORLIK JAMIYATI\n“НАВОИЙПАХТАСАНОАТ ХБ”АЖНИНГ НАВБАТДАН ТАШКАРИ УМУМИЙ ЙИҒИЛИШИ\n“Навоийпахтасаноат ХБ” АЖ АКЦИЯДОРЛАРИ ДИҚҚАТИГА!\nҲурматли акциядорлар, “Навоийпахтасаноат ХБ” акциядорлик жамияти, Сизга 2021 йил 02 август куни соат 11:00да Кармана тумани Уйрот МФЙ,Ибн Сино кўчаси, 37-уйда “Навоийпахтасаноат ХБ”АЖ акциядорларининг навбатдан ташқари умумий йиғилиши бўлиши ҳақида маълум қилади.\nУмумий йиғилишда қатнашиш ҳуқуқига эга акциядорлар рўйхати 2021 йил 30 Июл ҳолатига шакллантирилган акциядорлар реестрига асосан тузилади.\nАкциядорларнинг умумий йиғилиш қатнашчиларини рўйхатга олиш 2021 йил 02 Август куни соат соат10:00да бошланиб соат11:00гача давом этади.\n1. “Навоийпахтасаноат ХБ” АЖ акциядорларининг навбатдан ташқари йиғилиши регламентини ва саноқ комиссияси таркибини тасдиқлаш.\n2. “Навоийпахтасаноат ХБ” АЖни ихтиёрий равишда тугатиш муддатини ўзатириш ёки тугатиш тўғрисида.\n3. “Навоийпахтасаноат ХБ” АЖни тугатиш комиссияси хисоботини тасдиклаш.\n4. “Навоийпахтасаноат ХБ” АЖни тугатиш комиссиясини қайта тайинлаш тўғрисида.\n5. “Навоийпахтасаноат ХБ” АЖ активларидан самарали фойдаланишни ташкил этиш, жумладан жамият активларини оммавий савдоларда сотиш, маҳаллий ҳокимият ёки давлат бошқарув органлари тасарруфига ўтказиш, ихтиёрий тугатиш жараёни кредиторлар реестирини, харажатлар сметасини тасдиқлаш тўғрисида.\n6. Ўзбекистон Республикаси Призидентининг 2019 йил 19 февралдаги ПФ-5666-сонли “Давлат мулки обьектларидан самарали фойдаланиш буйича кушимча чора тадбирлари тугрисида”ги Фармонига мувофик, инвесторларга қулай имкониятлар ва шарт-швроитлар яратиш мақсадида “Ўзпахтасаноат” АЖ тизим корхоналарининг “E-ijro auksion” ва биржа савдоларига чиқарилган активлар бўйича тўловларни бўлиб-бўлиб тўлаш шарти билан сотиш механизмини қўллаш тўғрисидаги.\nАкциядорларнинг умумий йиғилиши ўтказилишига тайёргарлик кўриш даврида Сиз акциядорлар умумий йиғилишининг материаллари (ахборотлари) билан “Навоийпахтасаноат ХБ”АЖда танишишингиз мумкин.\nЙиғилиш ўтказилишига тайёргарлик кўриш даврида ахборот (маълумот)лар билан танишиш учун қуйидаги манзил ва телефон рақамларига мурожаат қилишингиз мумкин: Кармана тумани Уйрот МФЙ, Ибн Сино кўчаси, 37-уйда, Тел: (97) 321 00 65\n“Навоийпахтасаноат” ҲАБ тугатиш комиссияси


МЧЖ раҳбарияти қуйидаги масала юзасидан маслаҳат беришингизни сўрайди. Молиявий муаммолар сабабли МЧЖда директор ва бухгалтер олдида 2011–2012 йиллар учун иш ҳақи бўйича қарз вужудга келди. Ҳозирги вақтда уни сўндириш учун молиявий маблағларни топишнинг имкони бўлмаяпти. Директор ушбу қарзни узишларидан бош тортишга рози бўлган. Аввалги бухгалтер Ўзбекистондан ташқаридаги доимий яшаш жойига кўчиб кетган, у билан боғлана олмаяпмиз.\nДиректор ва бухгалтер олдидаги иш ҳақига доир қарзнинг узилишини қандай қилиб ҳужжат билан расмийлаштиришимиз мумкин? Бунда қандай бухгалтерия проводкаларини амалга ошириш керак? ЖШДС бўйича ҳисобот қандай кўринишда бўлади?\n– Директорнинг унга ҳисоблаб ёзилган иш ҳақини олишдан бош тортиш тўғрисидаги ёзма аризасига асосан унинг олдидаги қарз суммаси корхона даромадига айлантирилади. Солиқ солиш мақсадида у Солиқ кодексининг (СК) 132-моддаси бўйича корхонанинг бошқа даромади деб топилади, уни умумбелгиланган солиқларни тўловчилар жами даромадга киритадилар ва унга фойда солиғи соладилар, ЯСТ тўловчилари эса уни ялпи тушум таркибига киритадилар ва унга асосий фаолият тури ставкаси бўйича солиқ соладилар. Бухгалтерия ҳисобида 6710-«Меҳнат ҳақи бўйича ходим билан ҳисоблашишлар» ҳисобварағи билан корреспонденцияда 9390-«Бошқа операцион даромадлар» ҳисобварағи кредити бўйича ёзув қайд этилади. ЖШДС бўйича ҳисоботда директорнинг корхона даромадига ҳисобдан чиқарилган иш ҳақига доир қарз суммаси тўланган даромадлар сифатида акс эттирилиши керак:\nҲисобланган ва амалда тўланган даромадлар суммалари ҳамда жисмоний шахслардан олинадиган даромад солиғининг ушлаб қолинган суммалари тўғрисидаги маълумотларнинг (МВ ва ДСҚнинг АВ томонидан 22.03.2013 йилда 2439-сон билан рўйхатдан ўтказилган қарорига 2-илова) 019-сатри бўйича;\nТўланган даромадлар ва ўтказилган жисмоний шахслардан олинадиган даромад солиғи ҳамда ШЖБПҲга бадаллар суммасининг расшифровкаси (бундан дивидендлар ва фоизлар мустасно) (Маълумотларга 1-илова) 6 ва 7-устунларида – даромаднинг корхона томонидан эътироф этилиши санасида.\nБухгалтер олдидаги иш ҳақи бўйича қарзни 6710-ҳисобварақда унга доир даъво муддати тугашига қадар ҳисобга олиш керак, у, Фуқаролик кодексининг 150-моддасига кўра, 3 йилни ташкил қилади. Иш ҳақи бўйича қарз ҳисоблаб ёзилишига қараб ойма-ой ҳосил бўлганлиги боис, даъво муддати (3 йил) ҳисобини ҳам ҳар бир ишланган ой учун иш ҳақини ҳисоблаб ёзиш санасидан бошлаш керак. Бинобарин, 2011–2012 йилларда ҳосил бўлган иш ҳақи бўйича кредиторлик қарзи 2014–2015 йилларнинг тегишли ойларида даъво муддати тугашига қараб ҳисобдан чиқарилади. Масалан, 2011 йилнинг ноябри ва декабрида ҳисоблаб ёзилган, лекин олинмаган иш ҳақи бўйича даъво муддати тегишинча 2014 йилнинг ноябри, декабрида тугайди, у айни ўшанда ҳисобдан чиқарилади.\nҚарзни ҳисобдан чиқариш учун ҳисоб-китобларни инвентарлаш керак, унинг натижалари бўйича тегишли далолатнома тузилади (19-сон БҲМС «Инвентарлашни ташкил этиш ва ўтказиш», АВ томонидан 2.11.1999 йилда 833-сон билан рўйхатдан ўтказилган). Далолатномани корхона раҳбари тасдиқлайди, унинг асосида даъво муддати тугаган кредиторлик қарзи ҳисобдан чиқарилади. Бухгалтерия ҳисобида ҳисобдан чиқариш санасида қуйидаги ёзув қайд этилади:\nдебет 6710-«Меҳнат ҳақи бўйича ходим билан ҳисоблашишлар»\nкредит 9360-«Кредитор ва депонент қарзларни ҳисобдан чиқаришдан даромадлар».\nКредиторлик қарзини ҳисобдан чиқаришдан олинган даромад СКнинг 132-моддаси 7-бандига кўра бошқа даромад ҳисобланади ҳамда унга даромадни эътироф этиш (мажбуриятларни ҳисобдан чиқариш) пайтида амал қилган ставкалар бўйича фойда солиғи ва ЯСТ солиниши керак.\nЖавобни «Norma Ekspert» мутахассислари т.айёрладилар.


Янги таҳрирдаги “Давлат тили тўғрисида”ги қонун 2021 йил 26 июн куни Сенат ялпи мажлисида маъқулланган эди. 19 ноябрдаги матбуот анжуманида бу қонуннинг кейинги тақдири нима бўлгани ҳақида Kun.uz мухбири берган саволга жавобан, сенаторлар қонун ҳали Сенатга келиб тушмаганини айтди.\n19 ноябрь куни АОКА мажлислар залида Олий Мажлис Сенати аъзолари иштирокида матбуот анжумани бўлиб ўтди.\nТадбирда Kun.uz мухбири Сенат томонидан 5 ой олдин маъқулланган “Давлат тили тўғрисида”ги Ўзбекистон Республикасининг Қонунига ўзгартиш ва қўшимчалар киритиш ҳақида”ги қонуннинг кейинги тақдири билан қизиқди.\n“Сенат бу қонунни маъқуллаганди, лекин шундан кейин унинг тақдири номаълум қолди. Хўш, кейин нима бўлди, у амалга кирдими ёки йўқми?” – дея савол билан юзланди журналист.\nСенатор Наримон Умаров саволга жавобан бу қонун янги таҳрирда Сенатга ҳали кирмаганини билдирди.\n“Давлат тили тўғрисида”ги қонун янги таҳрирда бизга кирмаган. Буни кимлардир ишлаётганидан хабаримиз бор. Лекин бу ҳали лойиҳа сифатида ҳам кўрилмаган. Маълумотингиз учун, Қонунчилик палатасидан бизга ҳали кириб келмаган”, – деди Умаров.\nШундан сўнг журналист тушунмовчилик бўлаётгани, ушбу қонун Сенатда аллақачон маъқулланганини тушунтиришга уринди. Аммо Наримон Умаров янглишмаётганини қатъий таъкидлади.\n“Илёсжон, биз кеча-кундуз Сенатда ўтириб ишлаймиз, сиз эса ёдингизга бир келганда Сенат билан гаплашасиз. Кирган бўлса, айтардик. Кирган дердик. Қонунчилик палатасидан сўранг, дўстим. Бизда йўқ. Нима, ёш болага ўхшаб бир-биримизни аниқлаштирамизми энди?\nКимдир сайлов олдидан қонунда ўзгариш қиламан деб юрибди, лекин бу ҳали ўзгариш дегани эмас. У қонун ҳали кириши керак, лойиҳа сифатида қабул қилиниши керак”, – деди Сенат аъзоси.\nМаълумот учун, “Ўзбекистон Республикасининг Давлат тили тўғрисида”ги қонунига ўзгартиш ва қўшимчалар киритиш ҳақида”ги қонун лойиҳасини Қонунчилик палатаси шу йилнинг 24 март куни қабул қилган.\nШундан кейин қонун 26 июн куни Сенатнинг 16-ялпи мажлисида муҳокама қилинган ва маъқулланган. Бу ҳақда Сенатнинг расмий сайтида ҳам маълумот берилган.\n19 ноябрдаги матбуот анжуманида Наримон Умаровдан ташқари яна ўндан ортиқ сенатор қатнашди, бироқ улар ҳам масалага аниқлик киритмай, сукут сақлади.\nКонституциянинг 84-моддасига асосан, Сенат маъқуллаган қонун имзоланиши ва эълон қилиниши учун ўн кун ичида президентга юборилади. Қонун президент томонидан 30 кун ичида имзоланади ва эълон қилинади.


Ўзбекистон миллий терма жамоаси ЖЧ–2018 турнирига 2-саралаш босқичи 10-турида Баҳрайнга қарши баҳс олиб борди. “Бунёдкор” стадионида ўтган ушбу ўйинда 1:0 ҳисобида терма жамоамиз ғалаба қозонди.\nУчрашувдаги ягона гол муаллифи 50 дақиқада Сардор Рашидов бўлди. У ажойиб тарзда ҳимоячиларни алдаб, рақиб жарима майдончаси ташқарисидан гол киритишга муваффақ бўлди.\nМазкур муваффақиятдан сўнг Самвел Бабаян бошчилигидагни Ўзбекистон термаси “H” гуруҳида очколар сонини 21 тага етказиб, биринчи ўрин билан 3-саралашга чиқди. Аввалроқ, Ўзбекистон терма жамоаси ушбу ўйин натижасидан қатъий назар, ЖЧ–2018 мусобақасининг 3-саралаш босқичига йўл олгани ҳақида хабар бергандик.\nЎзбекистон – Баҳрайн 1:0


Марказий Осиёда мухолифат фаолияти\nМарказий Осиё республикаларининг мустақилликка эришганларига 10 йилдан ошган бўлса-да, сиёсатда мухолифат партиялари ва ҳаракатларининг роли сустлигича қолмоқда, ҳукуматлар олиб бораётган сиёсатга муқобил бўлган дастурлар ишлаб чиқиш каби масалалар эса умуман мухолифат фаолиятига кирмаган. Хўш, бунинг сабаблари нимада? Озод Европа - Озодлик радиоси мухбири Брюс Панниер айнан шу саволга жавоб излайди.\n1997-2001 йиллар давомида Қозоғистоннинг Павлодар вилояти ҳокими бўлган Галимжан Жакиянов ва Қозоғистоннинг собиқ энергетика вазири Мухтор Аблазов ўтган йил ноябр ойида президент Нурсултон Назарбоев ҳукуматига мухолиф бўлган “Қозоғистон демократик танлови” ҳаракатига асос солдилар. Бу икки сиёсатчи президентнинг хорижий банклардаги ҳисобларига тушган маблағлар бўйича ҳисобот берилишини талаб қилганлар.\nМарт ойида қилган чиқишида Назарбоев “ички ва ташқи душманлардан эҳтиёт бўлиш лозим”лигини айтиб, айни вақтда ички тартибсизликлар ва қўпорувчилик эҳтимоли мавжудлигидан огоҳлантирган эди. Кўплаб кузатувчилар буни ҳукумат аъзолари фаолиятини ўрганишга ҳаракат қилмаслик учун огоҳлантириш, деб баҳоладилар. Ўша вақтда Жакиянов ва Аблазов устидан жиноий ишлар бошланиш арафасида эди. Ҳар иккала мухолифатчи уларга қарши жиноий ишлар негизида сиёсий сабаблар борлигини таъкидлаб келмоқдалар.\n“Президент жамоатчиликка қилган мурожаати ва ундаги мухолифат лидерлари ва мустақил матбуотга қарши дўқ-пўписалар полиция хизмати ҳамда ижроия ҳокимиятнинг барча органлари учун буйруқ бўлди. Сохталаштирилган айбловлар асосида мухолифат лидерлари, мен ва Аблазовга қарши жиноий ишлар қўзғатилди. Бизнинг муовинларимиз ва ёрдамчиларимиз ҳибсга олиндилар. Мамлакат мустақил матбуотига қарши репрессиялар кучайтирилди. Биз Қозоғистоннинг барча фуқароларига мурожаат қилиб, мамлакат равнақи учун ҳукуматнинг зўравонликларига қарши чиқиш ва фаровон ҳаёт учун ҳуқуқларини талаб қилишга даъват этамиз,”- деди Галимжан Жакиянов.\nЛавозимини суиистеъмол қилиш ва давлатга тегишли маблағларни ўзлаштиришда айбланган Албазовни суд олти йилга озодликдан маҳрум этиш ҳақида ҳукм чиқарди. Жакияновга ҳам ўхшаш айбловлар қўйилмоқда.\nМарказий Осиё мамлакатлари мухолифати бошқа лидерларининг тақдири Жакиянов ва Албазовларникига жуда ўхшаб кетади. Бироқ мухолифат фаолияти самара бермаётганининг сабабини нафақат ҳукуматнинг уларга қарши репрессив сиёсати, балки уларнинг ўзларидан ҳам қидириш мақсадга мувофиқ бўлар эди. Мустақилликнинг илк йилларида вужудга келган мухолифат томонидан илгари сурилган ғоялар ва ишлаб чиқилган дастурларни ҳукуматлар ўзлаштириб олдилар. Мухолифатнинг эса ундан сўнг бошқа ғояларни таклиф этиб, халқ эътибори ва ҳурматини қозониш учун керакли бўлган муқобил йўлларни ишлаб чиқишга қудрати етмади. Ҳукумат оппонентлари мақсадлари, дастурлари ва фаолиятларини ўзаро мувофиқлаштиришда ҳам заифлик намойиш қилдилар. Аксарият ҳолларда бунда мухолифат лидерлари, уларнинг таъсир ва ҳокимиятни ўз қўлларида мужассамлашга қаратилган интилишлари тўсиқ бўлди.\n1991 йилда МО республикалари мустақилликка эришганларида уларда бир неча мухолифат гуруҳи фаолият олиб бораётган эди. Бироқ на Ўзбекистондаги Бирлик ҳаракати, на Туркманистондаги Агзибирлик ҳаракати, на бошқа республикалардаги гуруҳлар бирдамлик ва ҳамкорликка интилдилар. Улар таклиф этаётган дастурларда эса асосий эътибор миллий тилларга давлат тили мақомини бериш, анъанавий жамиятни тиклаш (анъаналар орасида эса исломий урф-одатлар ҳам бўлган) каби мақсадларга қаратилган бўлиб, бу мухолифат ва коммунистлар давридан бери ҳокимият чўққисини эгаллаб келаётган элита орасидаги тафовутни янада чуқурлаштирди.\nБуюк Британиянинг Ўзбекистон ва Тожикистондаги собиқ элчиси Пол Бергн Ўзбекистонда президент Ислом Каримов бу тафовутни камайтиришга ва мухолифат ғояларини улардан олиб қўйишга муваффақ бўлганини айтади.\n“Менимча, бу муаммоларнинг бири бўлган. Каримов ва Ўзбекистон ҳукумати мухолифатчи партиялар сиёсий дастурларининг асосий қисмини, ҳусусан миллий масалалар, яъни тил, маданий ва миллий тарих, маданий ва миллий мафкурани ўзлариники сифатида халққа тақдим этдилар. Ҳукумат Бирлик ҳаракати ва Эрк партияси таклиф қилган ғоялар, масалан кўчалар номларини ўзгартириш ғоясини, умуман олганда эса, ўзбек миллий мафкурасини ўзлариники сифатида тақдим этди,”- деб фикр билдирди Пол Бергн.\nМинтақанинг бошқа мамлакатларида ҳам айни жараён кузатилган. Миллий тилларга давлат тили мақоми берилди, кўчалар номлари ўзгартирилди, масжидлар очилди, минтақага руслар келишларидан олдинги давр тарихи ўрганила бошланди.\nБугунги кунда мухолифат партияларининг дастурлари нимадан иборатлиги деярли номаълум. Мухолифат лидерларининг баъзилари хорижда, мухожиратда яшамоқдалар. Улар жумласидан Туркманистоннинг икки нафар собиқ ташқи ишлари вазири – Авди Кулиев ва Борис Шихмуродов, Қозоғистоннинг собиқ ташқи ишлар вазири, Халқ демократик партияси етакчиси Акежан Кажегелдин ва Ўзбекистоннинг Эрк демократик партияси лидери Муҳаммад Солиҳни мисол келтириш мумкин. Туркманистоннинг Агзибирлик ҳаракати етакчиларидан бири Нурберди Нурмамедов ва Қирғизистоннинг Ор-Номус партияси лидери, собиқ ички ишлар вазири Феликс Кулов эса уй қамоғида сақланмоқда.\nБошқа мухолифат гуруҳлари фаолияти давом этаётган бўлса-да, уларнинг сиёсий программалари нимадан иборатлиги халқнинг аксарият қисмига номаълум.\nКўплар учун улар ҳукумат мухолифлари эмас, танқидчилари бўлиб қолмоқдалар. Борис Шихмуродов мухолифат тарафига ўтажагини эълон қилганида мана бундай деган эди:\n“Мамлакатимдаги вазият мени нафақат уни яхшилашга қаратилган уринишларимини тўхтатишга, балки Туркманистон президенти Сапармурот Ниёзовга мухолиф бўлишга мажбур этди”.\nШимхуродовнинг мухолифат тарафига ўтгани ҳаммага маълум бўлса-да, унинг ғоялари ва дастури нимадан иборат экани, унинг тарафдорлари кимлар экани, агар Ниёзов ҳокимиятдан четлаштирилса, Шихмуродов нима қилажаги ноаниқ.\nАбдумманоп Пўлат Бирлик ҳаракати асосчисидир. Ҳозирги кунда у Вашингтонда жойлашган Кенгашлар иттифоқининг Марказий Осиё инсон ҳуқуқлари информацион тармоғи доирасида фаолият олиб бормоқда. Бирлик аъзоси эмас, балки сиёсий кузатувчи сифатида шарҳ берар экан, Абуманноп Пўлат минтақа фуқаролари мухолиф партиялар ва ҳаракатлар етакчиларидан сўрашлари керак бўлган саволлар борлигини айтади:\n“Ҳокимиятга қайси йўл билан келмоқчисиз? Қандай сиёсий ва ижтимоий пойдеворга асос солмоқчисизлар? Сиз керак деб ҳисоблаётган ўзгартиришлар учун қандай асос мавжуд? Ва ниҳоят, сиз ҳокимиятга келганингизда, илк қадамларингиз нимадан иборат бўлади?”\nАбдуманноп Пўлатнинг фикрича, мухолифат коррупцияни йўқ қилиш, маошларни ошириш ҳамда демократия ва озодлик ҳақидаги яхши шиорларни илгари сурса-да, инфляция ва ишсизликка қарши қайси йўллар билан курашиш, соғлиқни сақлаш соҳасидаги аҳволни яхшилаш учун қандай тадбирларни амалга ошириш ва бошқа муҳим муаммоларни ҳал этиш учун нималар қилиш борасида реал таклифлар киритмаган. Ваҳоланки, мухолифат етакчилари бу саволларга жавоб бермас эканлар, халқ учун уларни тушуниб етиш қийин бўлиши мумкин.\nМО мухолифатининг энг жиддий муаммоларидан бири – фаолиятни ўзаро мувофиқлаштирмай, бир-бири билан ҳамкорлик қилмасликдадир. Лондонда жойлашган Уруш ва тинчлик институтининг МО лойиҳаси раҳбари Сауле Муҳаметраҳимова бу ҳусусида шундай фикр билдиради:\n“Бугунги кунда мухолифат гуруҳлари, ҳаракатлари ҳамда партияларининг маълум мамлакат ичида бирлашишлари катта аҳамиятга эга. Лекин менинг фикримча, минтақа мамлакатларида, ҳусусан Қирғизистонда бундай жараён кузатилмаяпти”.\nҚирғизистон сиёсий тизими таркибида расман рўйхатдан ўтган 30та сиёсий партия ва ҳаракат бўлиб, улардан бор-йўғи икки ёки учтаси бирлашиб, блоклар тузган. Қолганлари эса сиёсий вазн ва таъсир жиҳатидан ҳукумат билан рақобат қила олмайдилар.\nҚозоғистонда расман рўйхатдан ўтган 19 партия ва ҳаракат бўлиб, улар учун бирлашиш ва блоклар тузиш – сиёсий ҳаётни давом эттиришнинг ягона йўлидир. Куни кеча қабул қилинган қонунга кўра, расмий равишда рўйхатга олиниш учун партия аъзолари сони илгаригидек 3 мингга эмас, балки 50 мингга тенг бўлиши лозим. Мутахассислар фикрича, бундай қонун талабларига фақат ҳукуматга қарашли партиялар жавоб беради, ҳолос.\nИнсон ҳуқуқлари халқаро Хелсинки федерацияси ўтган ой Венада “Туркманистонда инсон ҳуқуқлари” мавзуидаги икки кунлик халқаро конференция ўтказган эди. Борис Шихмуродов конференция арафасида журналистлар билан учрашиб, мазкур анжуман туркман мухолифатининг қудратини намойиш қилишини айтган. Бироқ бунга қарамай, Шихмуродовнинг ўзи анжуманда қатнашмади, жаҳон матбуоти эса конференцияга деярли эътибор қаратмади.\nХарвард Университети қошидаги МО ва Кавказ дастури директори Жон Шоберлайн мухолифатнинг баъзи лидерлари сиёсий дастурлари туфайли эмас, характерлари туфайли халққа танилганларини айтиб, улар сиёсий таъсир ва нуфузни бошқа мухолифат аъзолари билан баҳам кўришни ёқтирмайдилар, дейди:\n“МО мамлакатларининг деярли ҳаммасида мухолифат гуруҳлари орасида рақобат мавжуд. Мухолифат аъзоларининг кўпчилиги институт барпо этиш ва сиёсат ишлаб чиқиш орқали эмас, балки шахсий нуфуз ёки бошқа гуруҳларнинг таянчига эга бўлиш қобилиятидан фойдаланиб, фаолият олиб борадилар. Улар бир-бирларини мухолиф деб ҳисоблашади. Мухолифатга кўрсатилаётган таянч чекланган бўлгани боис улар бу таянч учун бир-бирлари билан курашадилар”.\nЖон Шоберлайн айтаётган бундай рақобат Ўзбекистоннинг Бирлик ҳаракати ва Эрк партияси орасида ҳам кузатилган эди. Бирликнинг баъзи аъзолари ҳаракатдан ажралиб чиқиб, янги партия таъсис этганларидан сўнг улар орасида ҳеч қандай алоқа сақланмаган, ҳолбуки ҳаракат ва партия аъзоларининг кўпчилиги хорижда, сиёсий мухожиратда яшайдилар. Туркманистон мухолифати лидерлари Авди Кулиев ва Борис Шихмуродовлар ҳам ҳамкорлик қилиб, умумий дастур ишлаб чиқиш ҳақида ўйламаётган кўринадилар.\nШуни айтиб ўтиш жоизки, МО мухолифатининг барча лидерлари илгари ҳукумат аъзолари бўлганлар. Масалан, Акежан Кажегелдин Қозоғистонда ҳусусийлаштириш жараёни энг авжида бўлганида бош вазир лавозимини эгаллаган. Ўзининг бадавлат эканини инкор этмайдиган Кажегелдин бош вазир бўлиб тайинланишидан олдин тадбиркорлик билан шуғуллангани ва шу боис бойлик орттирганини таъкидлайди. Мухолифат тарафига ўтганидан сўнг ҳукумат Кажегелдинга қарши жиноий иш уюштирди ва лавозимини суиистеъмол қилганликда айбдор деб топди. Туркманистон ҳукумати мухолифат етакчиси Борис Шихмуродовни ноқонуний қурол-аслаҳа савдосига жалб этилганликда ва бу орқали 30 миллион долларлик бойлик орттирганликда айбламоқда. Қирғизистонлик мухолифатчи Феликс Кулов эса 90-йилларнинг ўртасида Чуй вилояти ҳокими бўлганида лавозимини суиистеъмол қилганликда айбланаётир.\nМухолифатнинг бу вакиллари сиёсий сабаблар билан қўзғатилган жиноий ишлар қурбонлари эканлари шубҳасиз бўлса-да, лекин нима сабабдан минтақанинг қашшоқликда яшаётган халқлари бу бадавлат одамларни қўллаб-қувватлашлари керак, деган савол ҳамон долзарблигича қолмоқда. Мухолифат вакиллари ҳукумат аъзолари бўлганларида, яъни халққа реал ёрдам кўрсатиш имконига эга бўлганларида оддий одамлар ҳақида ўйладиларми, халқ фаровонлиги ҳақида қайғурдиларми?\nМОда ҳукуматга мухолиф бўлган гуруҳларнинг халқ томонидан қўллаб-қувватланаётгани ҳақида гапирсак, албатта икки гуруҳни тилга олишимиз лозим. Улар МОда исломий давлат барпо этишга интилаётган Ўзбекистон исломий ҳаракати ҳамда Хизб-ут-Таҳрир партиясидирлар. Харвард университети қошидаги МО ва Кавказ дастури директори Жон Шоберлайн фикр билдиради:\n“Халқ ҳурмати ва таянчини қозонган ягона мухолифат – мамлакат ичида ноқонуний равишда фаолият олиб бораётган ва ҳукумат назарига тушмаган исломийлар бўлиб, барча ташкилотлар орасида уларнинг фаолияти энг самаралидир,” – дейди Жон Шоберлайн.\nҚирғизистон ички ишлар вазирлигининг маълумотларига кўра, 2000 йилда ЎИҲ сафларида 7 минг жангари бўлган. Хизб-ут-Таҳрир партияси аъзолари сони номаълум.\nДунёвий мухолифат каби, исломий гуруҳлар дастурлари ҳам ошкор этилмаган. Исломий гуруҳлар шариат қонунлари устувор бўлган жамият барпо этиш ҳақида гапирадилар. Уларнинг кўплаб бошқа масалалар бўйича ёндашувлари қандайлиги аниқ эмас.\nДунёвий ва исломий мухолифатга ҳос бўлган бундай ноаниқлик ҳукуматларга уларни умумий бир хатар сифатида қабул қилишга асос берди. Мисол учун, Қирғизистонда депутат Азимбек Бекназаров тарафдорлари Президент Асқар Акаевга қарши норозилик намойишлари уюштирганларида, Акаев уларни “экстремистлар”, деб атади. Ҳолбуки, одатда минтақа давлатлари раҳбарлари бу иборани исломий жангариларга нисбатан қўллар эдилар. Ўзбекистон Эрк демократик партияси лидери Муҳаммад Солиҳнинг 1999 йил феврал ойида Тошкентда содир бўлган терактларни уюштирганликда айбланиб, суд қилиниши ва ЎИҲ ҳамда Хизб-ут-Таҳрир билан алоқада айбланиши эса Ислом Каримовнинг ҳам бундай сиёсатдан фойдаланаётганидан яна бир далилдир.\nШундай қилиб, бир тарафдан инсон ҳуқуқлари ташкилотларининг МО ҳукуматлари мухолифатга тазйиқ-таъқиблар ўтказаётгани ҳақдаги баёнотлари асосли бўлса, бошқа тарафдан мухолифат ҳукуматлар сиёсатига муқобил бўлган йўлларни таклиф эта олмай, халқ ҳурмати ва таянчини қозона олмагани ҳақдаги фикрлар ҳам маълум асосга эга. Бирлик ҳаракати асосчиларидан бири Абдуманоп Пўлат айтганидек, МО мухолифатининг фаолияти ҳар доим ҳам ҳақиқий эркинлик ва демократия учун курашни англатмайди.


Ўзбекистон Ёзувчилар уюшмаси » 2014 » Октябрь\nАсосий 2014 Октябрь\nСатрлар/Таблица\tОйлик архив: Октябрь 2014\nҲалима Худойбердиева. Шеърлар\n27.10.2014 Комментарии к записи Ҳалима Худойбердиева. Шеърлар отключены\nВатан байроғи Юрт байроғин ҳар жойгамас, Кўнглингга эк. Кўксингни ўй. Ишлов бергин, юмшатиб тур, Илдиз отсин, кўрсатсин бўй. То бу байроқ, Ватан, нурлар Ич-ичингга кетсин кириб, Токи ғаним — ватанхўрлар… батафсил »\nАбдураҳмон Акбар. Шеърлар\n22.10.2014 Комментарии к записи Абдураҳмон Акбар. Шеърлар отключены\nЛола (Сафо Матжонга) Лола – девор-дармиён қўшним, Туғилганмиз бир кунда икков. Бир синфда ўқиймиз ҳар кун, Иккимиз ҳам мисоли олов. Тушликкача “миқ” этолмас у – Чиқараман роса жаҳлини. Ҳазиллашиб, жиғига… батафсил »\nУлмамбет Хўжаназаров. Шеърлар\n21.10.2014 Комментарии к записи Улмамбет Хўжаназаров. Шеърлар отключены\nВатан , Қорақалпоқ отли менинг Ватаним, Дунёда муқаддас ғурур, орим ул. Ота-бобом ётган азиз тупроғим, Эшигимда кутган сулув ёрим ул. Унинг лойқа суви, тузли ҳавоси Бул дардли кўнглимнинг ёлғиз давоси,… батафсил »\n19.10.2014 Комментарии к записи Дилшод Ражаб. Бахши бола — яхши бола (туркум) отключены\nДилшод Ражаб ўзбек болалар шеъриятининг истеъдодли вакилларидан бири. У 1964 йил Бухоро вилоятининг Шофиркон туманида зиёли оиласида туғилди. 1982 йил А.Навоий номли 4-ўрта мактабни олтин медаль билан битириб, Низомий номидаги… батафсил »\nБангладеш ва ўзбек шеърияти кечаси\n17.10.2014 Комментарии к записи Бангладеш ва ўзбек шеърияти кечаси отключены\nБангладеш Халқ Республикасининг Тошкентдаги элчихонасида 21 октябрь – “Ўзбек тили байрами”га бағишланган ўзбек ва бенгал шеърияти кечаси бўлиб ўтди. Бангладеш Халқ Республикасининг Ўзбекистондаги фавқулодда ва мухтор элчиси жаноб Мосуд Маннан… батафсил »\n16.10.2014 Комментарии к записи Омон Матжон. Ватан меҳри (шеърлар) отключены\nПарвоз этдим мен қушларга қўшилиб эркин, Оқ булутлар пешонамни ўпдилар силаб. Замин сеҳрин шунда қалбга жо этган эдим, Оқ хирмондан ҳар ёқамга толалар улаб. Ўзбекистон – зўр табаррук маъволар юрти,… батафсил »\nШароф Уснатдинов. Улуғликлар туташган маскан\n16.10.2014 Комментарии к записи Шароф Уснатдинов. Улуғликлар туташган маскан отключены\nНукус. Марказий майдон. Бердақ бобо ёдгорлиги пойидаги ўйлар. Азалдан халқлар, мамлакатлар асрлар давомида маданий ва моддий бойликлар алмашиб, энг гўзал, ажойиб нарсалар билан ўз элини тўлдириб келган. Сеҳрли тут дарахти… батафсил »\nШеърият тўгарагида адабий учрашув\n16.10.2014 Комментарии к записи Шеърият тўгарагида адабий учрашув отключены\nЎзбекистон Ёзувчилар уюшмаси қошидаги “Онажоним – шеърият” ижодий тўгарагининг янги ўқув йилидаги машғулотлари атоқли адиб Муҳаммад Али ижодига бағишланган адабий учрашув билан бошланди. Унда ижодий тўгарак аъзолари ҳамда адабиёт мухлислари… батафсил »\n15.10.2014 Комментарии к записи Ёзувчилар уюшмаси вилоят бўлимларида отключены\nСурхондарё. Термиз шаҳридаги 6-умумтаълим мактабида «Давлат тили миллат юраги» мавзусида адабий-бадиий тадбир ўтказилди. Она тили ва адабиёт фани ўқитувчиси Назокат Аннақулова ташаббуси билан ўтказилган ушбу тадбирда жумладан, Ўзбекистон Ёзувчилар уюшмаси… батафсил »\n15.10.2014 Комментарии к записи Ойдин Ҳожиева. Шеърлар отключены\nМустақил Ватанни Бахт Нури Чайсин Сумбула сувидай тиниқ бир Аёл Дунёни асрайди бало-қазодан. Юртнинг рўзғорида сен барака, бол, Қалдирғоч ниятли, умри озодам! Ерни уйқу деви алдаб, музлатар, Жонини илитгай Қавс… батафсил »\n13.10.2014 Комментарии к записи Ёзувчилар уюшмаси вилоят бўлимларида отключены\nСамарқанд. Уюшма биносида “Устоз ва шогирд мактаби”нинг навбатдаги машғулоти ўтказилди. Унда Самарқанд шаҳридаги Сўлим қўрғонида яшовчи ҳаваскор қаламкаш Гулчеҳра Юсупованинг машқлари муҳокама этилди. Самарқанд шаҳридаги 10-сонли Меҳрибонлик уйида “Ягонсан, муқаддас… батафсил »\nРашид Зоҳидов. Тарбия ва гўзаллик илми\n12.10.2014 Комментарии к записи Рашид Зоҳидов. Тарбия ва гўзаллик илми отключены\nФундаментал тадқиқот ўз характерига кўра муайян соҳа(йўналиш) доирасида чегараланади. Масалан, адабий манба тадқиқоти адабиёт тизимидаги қонуниятлар асосида илмий текширувдан ўтказилади. Ҳеч қачон бу фаннинг ўзак муаммолари математика, физика, кимё ёки… батафсил »\n11.10.2014 Комментарии к записи Ёзувчилар уюшмаси вилоят бўлимларида отключены\nХоразм. Ёзувчилар уюшмасининг вилоят бўлими қошида ташкил қилинган “Ойдин орзулар” тўгарагининг навбатдаги машғулоти бўлиб ўтди. Унда ёш жодкорлар Маткаримова ҳамда Тамара Ҳайитбоеваларнинг шеърлари муҳокама қилинди. Қизғин кечган муҳокамалардан сўнг муаллифларнинг… батафсил »\nБухоро. Бухоро Санъат коллежи мажлислар залида “Миллий тикланиш” ДП вилоят кенгаши билан ҳамкорликда “Ёшларнинг Ватанга, унинг тараққиёти, тинчлигини таъминлашга садоқатли шахслар сифатида шаклланишида юртимиз ифтихорларининг ўрни” лойиҳаси доирасидаги навбатдаги учрашув… батафсил »\nСирожиддин Рауф. Ёруғ кунлар шукуҳи\n09.10.2014 Комментарии к записи Сирожиддин Рауф. Ёруғ кунлар шукуҳи отключены\nОдатим шунақа. Кун бўйи фурсат топиб ўқиб чиқишга улгурмаганим – вақтли матбуот нашрларини ишдан сўнг уйга олиб келиб, кечки пайт оила-аъзоларим даврасида бир-бир варақлаб чиқаман. Газета-журналларимиз саҳифаларида Мустақиллигимизнинг мўъжаз, айни… батафсил »


16:54, 08.10.2019 // 9398\nInstagram following ёрлиғидан воз кечмоқчи. У бошқа фойдаланувчилар фаолиятини кузатиш имконини берарди\nInstagram фойдаланувчининг лайклари, изоҳлари ва янги обуначилари ҳақидаги маълумотлар бўлган following («Обуналар») ёрлиғидан воз кечмоқчи. TJournal’нинг ёзишича, бу функция бир ҳафта ичида йўқолади.\nМаълум бўлишича, айрим фойдаланувчиларда бу ёрлиқ 2019 йилнинг августидаёқ йўқолган. Энди компания following барча фойдаланувчилардан йўқ бўлишини тасдиқлади. Шундан сўнг юракчани босганда экраннинг пастки қисмида фойдаланувчи аккаунти билан боғлиқ ҳаракатларгина кўринади.\nКомпания бу функциядан тушунмовчиликларнинг олдини олиш мақсадида воз кечмоқда. Instagram бўйича менежер Вишал Шаҳнинг сўзларига кўра, кўпчилик фойдаланувчилар бу ёрлиқ ҳақида билмаган ва шу сабабли ундан фойдаланмаган. Шаҳ бундай қарорни ижтимоий тармоқ интерфейси соддалаштирилиши билан изоҳлаган.\n«Одамлар ҳар доим ҳам уларнинг фаолияти бошқа фойдаланувчиларга кўринишини билмайди. Бундан чиқди, ушбу функция ҳар доим ҳам белгиланган мақсадда фойдаланилмайди. Уларнинг ҳаракатлари дастурда акс этиши одамларда таажжуб уйғотади», — дейди Вишал Шаҳ.\nInstagram following ёрлиғини 2011 йилда ишга туширган. Ўша пайтда бу функция янги контентни излаш воситаси сифатида хизмат қилган, лекин энди бу вазифани «Излаш» тугмасини босганда чиқадиган қизиқарли постлар бажармоқда. Following орқали эса фойдаланувчилар ўз шериклари ва дўстларининг фаолиятини кузатишни бошлади.\n12:44 Кеча // 201332\n07:53 Бугун // 154516\n00:15 Бугун // 133929\n00:47 Кеча // 126701\n18:20 Кеча // 109642


Kasalliklar bo'yicha barcha ma'lumot Геморой, варикоз, варикоцеле - қандай умумийлик мавжуд.\nБу уччала касалликнинг ёнига яна жигар циррози касаллигида бўладиган қизилўнгач веналарини варикоз кенгайишини хам қўшишимиз мумкин. Буларни ўзаро боғлаб турган нарса касалликнинг келиб чиқиш сабабидир. Юқоридаги касалликлар хаммасида вена қон томирининг кенгайиши ва ўз вазифасини бажаролмай қолишидир. Мисол тариқасида бу расмни кўришимиз мумкин.\nИнсонда икки хил қон томир бор:\nартерия - юракдан қонни олиб кетади\nвена - тўқимадаги қонни юракка олиб боради.\nВарикоз кенгайиш юракдан пастда жойлашган вена томирларида кўп кузатилади. Бунга сабаб уларнинг деворлари жуда мустахкам бўлмаслигидадир. Расмда норма деб ёзилган қисмда қон томир девори кенгаймаган ва клапанлар ўз вазифасини бажармоқда яъни қонни орқага қайтишига йўл қўймайди. Ўнг томондаги томир эса кенгайиб кетган, шунинг учун клапанлар орасида очиқ жой пайдо бўлган. Бу ўз навбатида қонни орқага қайтишига ва пастда йиғилиб қолишига олиб келади.\nОёқлар варикози - бу оёқ веналарининг варикоз кенгайиши.\nГеморой - тўғри ичак вена қон томирининг варикоз кенгайиши.\nВарикоцеле - эркаклар ёрғоғининг вена томирларини варикоз кенгайиши.\nҚизилўнгач варикози - қизилўнгач вена қон томирининг варикоз кенгайишидир.


Мобил қурилмаларни Uz IMEI тизимидан ноқонуний рўйхатдан ўтказиш билан шуғулланувчи жиноий гуруҳ фош этилди\nГуруҳ аъзоларидан бирида Ўзбекистон фуқароларининг 200та паспорти сурати топилган.\nДавлат божхона қўмитаси Озодлик 28 августда эълон қилган хабар ортидан мобил қурилмаларни Uz IMEI тизимидан ноқонуний рўйхатдан ўтказиш билан шуғулланувчи жиноий гуруҳни фош этди. Бу ҳақдаги расмий хабар қўмита расмий сайтида эълон қилинди.\n“Гап шундаки, хориждан келган кўплаб фуқаролар ўзлари билан олиб келган мобил телефонларини рўйхатдан ўтказишмоқчи бўлганида, уларнинг номига аллақачон бошқа мобил қурилмалар Uz IMEI тизимидан рўйхатдан ўтганлиги кўплаб норозиликларга сабаб бўлаётган эди”, -дейилади расмий хабарда.\n28 август куни Озодлик хорижга чиқиб келаëтган ўзбекистонликлар паспорт ва шахсига оид маълумотларнинг кенг кўламда ўғирланиб, ноқонуний телефон импорти билан шуғулланувчилар томонидан IMEI рақамини регистрация қилиш учун ишлатилаëтгани ҳақида мақола эълон қилган эди.\nМазкур мақола ортидан Давлат Божхона хизмати бошқа органлар билан бир қаторда тергов-суриштирув ишларини бошлаган.\nБожхона хизматининг билдиришича, қўлга олинган гуруҳ аъзолари бўлган Ўзбекистон фуқароси О.А. шериклари М.Б. ва Т.Р.лар билан қўшни давлатларга ўтишиб, у ерда Ўзбекистонга кириб келаётган Ўзбекистон Республикаси фуқароларининг паспорт маълумотларини телефон ёрдамида расмга туширишган.\nКейин бу маълумотларни “Телеграм” ижтимоий тармоғи орқали юбориб, белгиланган тартибда рўйхатдан ўтказилмаган мобил қурилмаларни Uz IMEI тизими орқали ушбу фуқаролар номига рўйхатдан ўтказиш билан шуғулланиб келишган.\nБу билан гуруҳ аъзолари шахсларга доир маълумотларни қонунга хилоф равишда йиғиб, сақлаб, улардан “ғаразли ниятларда фойдаланиб келган”.\n“Биргина фуқаро Б.М.нинг уяли алоқа воситаси кўздан кечирилганида, телефон хотирасида Ўзбекистон фуқароларининг 200 га яқин паспорт расмлари борлиги, у ушбу паспорт маълумотларни йиғиб, жиноий шериги О.А.га етказиб берганлиги учун ҳар бир паспортга 5 АҚШ доллардан ҳақ олганлиги маълум бўлди”,-дейилади хабарда.\n“Газета уз” бу масалага эътибор қаратар экан: “Эслатиб ўтамиз, аввалроқ учинчи шахсларнинг паспорт маълумотларидан фойдаланган ҳолда мобил қурилмалар IMEI-кодларини рўйхатдан ўтказиш ҳоллари кузатилаётгани ҳақида хабар қилинган эди. Натижада хориждан келган, ҳатто дўкондан кредитга телефон олган фуқаролар ўз мобил телефонларини рўйхатдан ўтказишга қийналаётган эди”, -деб ёзди.\n“Газета уз” блогер Хушнудбек Худойбердиевдан ҳам иқтибос келтиради. Блогерга кўра, IMEI-кодларини рўйхатдан ўтказиш пулли қилиб қўйилгани боис мана шундай муаммолар юзага келмоқда.\n“IMEI рўйхатдан ўтказиш учун ўзгаларнинг паспорт маълумотлари ўғриланаётгани — бу муаммонинг оқибати холос. Муаммонинг асосий сабаби эса вазирлик ва шу соҳага масъул ташкилотларнинг охиригача ўйланмасдан жорий қилган тизимидир! Агар тизим содда ва мантиққа мос тушадиган, шунингдек хавфсизлик талаблари тўлиқ инобатга олинган бўлганда эди, бировларнинг паспорт маълумотлари ўғирланмасди”, — деб ёзади блогер.


Иймонсизлик - Favvora | билим чашмасидан отилган фаввора\n2017-06-07 1736 Ko'rilgan Саодатдан маҳрум бўлганлар\nПарвардигорини танимаган, унга ишонч ҳосил қилиб, иймон келтирмаган кимсаларга амал йўли зулматли кечадек ёруғ ва равшан бўлмайди. У тўғри иш қиляпман деб гумон қилади ва ўйлайди. Лекин залолатдан бошқа нарсага эриша олмайди.\nИймондан бенасиб қавмлар ўзларини яхши амал устидамиз деб ўйлаганлари учун, бутга сиғинишни, қиз фарзандларини кўмишни, аёлларни қулдан кўра хор аҳволга солишлари одатий бир расм-русмга айланган. Йиллар, асрлар мобайнида маъсиятлар исканжасида, бўғма илон бўғувида қолгандек яшаб келишган. Иймонсизлик ана ўшандай қабихликларга ботишликни раво этадиган йўлдир. Тўғрилик ва саодат йўлини фақат Ягона Аллоҳгина насиб этади. Инсон ҳар қанча чираниб, тиришса-да ўзи хақ бўлган, саодатга элтадиган йўлни топа олмайди.\n“Иймон келтирган, ўз иймонларини зулм (ширк) билан аралаштирмаган зотлар – ана ўшалар хотиржам бўлгувчидирлар ва ўшалар ҳидоят топгувчидирлар”.\n(Анъом; 82-оят мазмуни)\nХотиржамлик ва ҳидоят учун иймон зарурлиги, иймон эса ширк билан қўша бўлмаслиги – Қуръон таълимотидир. Зеро, иймонгина инсонни тўғри амал қилишга йўллайдиган илоҳий, ягона омилдир.\nЯна иймон ортидан иймонлиларга Аллоҳ томонидан ёрдам берилади. Аллоҳнинг ёрдамисиз эса ҳеч бир жонзот бирон бир муваффақиятга ҳаргиз эргашолмайди.\n“Албатта Биз пайғамбарларимизга ва иймон келтирган зотларга хаёти дунёда ҳам, гувоҳлар (ҳозир бўлиб) турадиган Кунда (қиёматда) ҳам ёрдам берурмиз”.\n(Ғофир; 51 оят мазмуни)\nИймон Аллоҳ Субханаҳу ва Таъологина берадиган неъматлиги кўпчилик англаб етадиган ҳол эмас. Бошқа ҳис-туйғулар инсонга жасади билан қўша берилса, иймон Аллоҳ ирода этган бандаларгагина берилади холос. Иймон сабабли кишилар, бошқа иймонсизлар кўролмайдиган ва ишонмайдиган ҳолатларни кўра биладилар ҳамда аниқ ишонадилар. Иймонсизлар бугунги мавжуд ҳолдан ҳам бехабар бўладир ва ўзлари кутмаган бало-офатларга рўбарў бўлиб, ҳаловатларини йўқотадилар.\n“Иймон келтирган кишилар агар Аллоҳ ҳоҳласа, шак-шубҳасиз (бирон мўъжиза нозил қилмасданоқ) барча одамларни ҳидоят қилишини (бу Аллоҳ учун ҳеч нарса эмаслигини) билмадиларми? (Лекин Аллоҳнинг Ўзигина биладиган ҳикмат сабабли У Зот ҳидоят йўлига юриш ё юрмасликни бандаларининг ихтиёрига ташлаб қўйгандир) То Аллоҳнинг ваъдаси келгунча (яъни, Макка мусулмонлар тарафидан фатх қилингунча ҳам) куфр йўлини тутган кимсаларга ўзларининг қилган қилиқлари сабабли мудом турли офат-балолар етар ёки уларнинг диёрларига яқин жойларга (кулфат) тушиб (уларни безовта, беҳаловат қилур). Албатта, Аллоҳ ваъдасига хилоф қилмас. (Эй Мухаммад) сиздан аввалги пайғамбарларнинг устидан ҳам кулиб – масхара қилганида, Мен ўша (пайғамбарларни ёлғончи қилиб) куфр йўлини тутган кимсаларга (бир оз) муҳлат бериб, сўнгра уларни (Ўзимнинг азобим билан) ушлаганман. Сўнг уларни қандай жазолаганимни (билурсиз). Ҳар бир жоннинг қилган амали устидан (кузатиб) тургувчи зот (ҳеч нарсани кўрмайдиган , эшитмайдиган жонсиз бутларга ўхшайдими?) Улар (махлуқларни) Аллоҳга шерик қилиб олдилар. (Эй Мухаммад, уларга) айтинг: “У бутларингизнинг номларини (ва уларнинг қўлларидан келадиган ишларини) айтинглар-чи? Балки (Аллоҳга) Ер юзидаги билмайдиган бирон нарсасининг хабарини берарсизлар?! Ёки фақат юзаки гап билан (яъни, ҳеч қандай иш-амал қўлидан келмайдиган жонсиз нарсаларни қуруқ сўзларга ишониб худо деб сиғиниб юрибсизларми?”) Йўқ. Куфр йўлини тутган кимсаларга ўзларининг макр-алдовлари чиройли кўрсатилди ва улар ҳақиқат йўлидан тўсилдилар. Кимни Аллоҳ йўлдан оздирса, унинг учун бирон ҳидоят қилгувчи бўлмас. Улар учун ҳаёти дунёда ҳам азоб бўлур. Аммо охират азоби оғирроқ – қаттиқроқдир. Уларни Аллоҳ (азоби)дан сақловчи бўлмас”.\n(Раъд; 31-34 оятлар мазмуни)\nАллоҳ бирон бир кимсани адаштирса, у хақ, иймон йўлини топа олмайди. Шунинг учун ҳар-биримиз Ягона Аллоҳнинг ўзидан иймон, ҳидоят сўраб, илтижо қилишимиз ҳамда иймон берилгандан сўнг эса, уни йўқотиб қўймаслигимиз учун У Ягона Зотга талпиниб, сиғинишимиз лозим. Чунки У Зот агар иймон, ҳидоят ато этмаса, ёки ҳидоятдан сўнг қалбимизни хақдан оғдириб юборса, иймонсизликка юз тутамиз. Иймонсизлик эса бизни дунё ва охиратдаги саодатдан четлатиб, махрум этадиган жуда ёмон оқибатдир.\n“Парвардигоро, бизни ҳидоят қилганингдан кейин – энди дилларимизни хақ йўлдан оғдирма ва бизга Ўз ҳузурингдан рахмат ато эт! Албатта Сенгина барча яхшиликларни ато этувчисан! Парвардигоро, албатта Сен одамларни ҳеч шак-шубҳасиз келадиган бир Кунга тўплагувчисан. Албатта Аллоҳ ваъдасига хилоф қилмагай! Куфр йўлини тутган кимсаларнинг на моллари ва на болалари уларни Аллоҳнинг азобидан қутқара олмайди. Улар дўзахнинг ўтинларидир”.\n(Оли-Имрон; 8-10 оятлар мазмуни)\nМеҳнат қилиб, ҳаракат ва жидду-жаҳд билан топилган мол асқотмаса, боқиб катта қилган, вояга етказиб, ундириб-ўстирган фарзандлар наф бермаса – бу қандай бахтиқаролик бўлди?! Бу иймонсизлик оқибати бўлган – куфр йўлини тутишликнинг айнан ўзгинаси! Иймонсизликнинг оқибати эса – дўзахга ўтин бўлишлик билан якун топишидирки, Аллоҳ ундан Ўзи сақласин!\n“Парвардигоро! Бизни иймонда ва ишончда ҳамда фиқҳда зиёда қилгин!” дер эканлар.\nУмайр ибн Хабиб ибн Хумома айтганлар:\n“Иймон зиёда бўлади ва нуқсонланади. Айтилиндики: Нима сабабдан зиёда бўлади-ю, нима сабабдан нуқсонга учрайди (яъни, камаяди, заифлашади)? (Жавоб қилиб) айтдиларки: Агар Роббимизни ёд этиб, эсласак ва Ундан қўрқсак анашу унинг зиёдалигидир. Агар биз ғофил бўлсак ва унутсак ҳамда зоеъ қилсак анашу унинг заифлашувидир!”\nФузайл ибн Иёз рохимаҳуллоҳ иймонни тушинтира туриб, у – шаҳодат (яъни гувоҳлик бериш)дан иборатлиги, фарзларни адо этгандан кейин эса; тўғрисўзлик, омонатни сақлаб, мухофаза эта олишлик, хиёнатни тарк этишлик, аҳдга вафо қилишлик, силайи рахмни қойим этиш, жамики мусулмонларга насиҳат қилиш ва одамларнинг оммасига рахм-шафқатли бўлиш, дея таърифлаган эканлар.\nУ кишининг сўзларидан иймон жуда кенг қамровли эканлиги намоён бўлмоқда. Инсон ўша нарсаларни батамом қилувчиси бўла олса, иймоннинг барча жиҳатларини ўзида мужассам эта олган мартабага кўтарилади. Яна ўша кишидан Хатиб ал-Бағдодий нақл қилишларича, иймон - орзу-ҳавас билан адо бўлмаслиги лекин у қалбдаги виқор ва амаллар билан тасдиқ этиладиган нарса эканлигига далолат қилганлар.\nУмар ибн Абдулазиз: “Албатта иймоннинг фарзлари, ҳолатлари, чегаралари ва суннатлари бор. Ким уни мукаммал этса, иймонни мукаммал этибди. Ким уни мукаммал этмаса, иймонни мукаммал этмапти”, деган эканлар.\nИмом Бухорий эса: “Юрт ва шаҳарларда мингдан ортиқ уламоларни учратдимки, улардан бирортасини; Иймон – сўз ва амалдир, у зиёда бўлади ва заифлашади деган (қоидага) ихтилоф қилганларини кўрмадим”,\n(Асқалоний; Фатхул Борий)\nИймонсизларнинг баъзи даъволари бор; улар – агарки иймонли бўлишмасалар ҳам яхшилик қилувчимиз, биз ёмонликни ҳоҳламаймиз дейдилар. Яхшилик сўзи нима?! Одамни хаётига келган иш-амал барчаси яхшилик бўлаверадими?! Бу саволларга иймонсизларнинг кўнглига келган нарсаларни яхшилик деб аташлари, фол очишдек ишга айлантириб олганларидан жавоб изласак, оз миқдорда бўлсада жавоб олармиз!\nЖоҳилят пайтида иймонсизлик асоратидан юққан бир “дард” бор эди. Хаж амалини адо қилиб келаётган кимсалар доимий кириб юрган эшикларидан кирмай, уйларининг орқа томонидан киришни яхшилик деб пайдо қилган эканлар. Чунки бу яхшилик уларнинг кўнгилларига мос ва чиройли кўринган. Аммо барчамизнинг Роббимиз бу ишни бефойда иш эканлигини маълум қилган.\n“Уйларингизга орқа томондан киришингиз яхшилик эмас, балки Аллоҳдан қўрққан киши яхшилик қилгувчидир. Уйларга эшикларидан кирингиз! Ва Аллоҳдан қўрқинг! Шояд нажод топсангиз”.\n(Бақара; 189-оят мазмуни)\nДемак, инсон ўй-хаёлига келган, маъқул ҳисоблаган нарсаси яхшилик бўлмайди. Фақат Яратган Зотгина яхшилик деб айтган ишларгина – яхшилик бўлади!\nАгар инсоний ақл билан ҳам фикр юргизиб кўрилса, ҳамма ўзига ёққан ва ўзининг нафси ҳоҳлаган ишни яхшилик деб атайверса, ўйлаб кўринг қанча-қанча сохта яхшиликлар вужудга келади. Ароқ ичиб, кайф қилаётган, тан сотиб фахш бозорини қиздираётган, қимор ўйнаб бировнинг хаққини “осон” ютиб олаётган, ўша ёмон ишлари ортидан садақаларни берган одам бўлишиб, ўзларини улар – биз ёмонлик қиляпмиз деб иқрор бўлавермайдилар. Балки улар ўзларини яхшилик қиляпмиз, деб даъво қиладилар. Хулоса шуки, Ёлғиз Аллоҳгина яхшиликни белгилашга хақли, У ҳамма нарсани яратган, ҳамманинг сир-асрорларини ҳам Ўзи билади. Бизга нима наф, нима зарар эканлигини ҳам билади. Бизга Роббимиз ҳеч қачон ёмонликни ва зиённи раво кўрмайди. Шунинг учун яхшилик нима деб, Парвардигордан билмоқчи бўлсак, яхшиликнинг аввали – боши иймон эканлиги, ундан сўнг эса солих ишлар ўрин олганлиги маълум бўлади.\n“Юзларингизни Машриқ ва Мағриб томонларига бураверишингиз яхшилик эмас, балки Аллоҳга, охират кунига, фаришталарга, китобларга, пайғамбарларга иймон келтирган, ўзи яхши кўриб туриб молини қариндош-уруғларига, етим есирларга, мискин-бечораларга, йўловчи-мусофирларга, тиланчи-гадоларга ва қулларни озод қилиш йўлида берадиган, намозни тўкис адо қилиб, закотни берадиган киши ва аҳдлашганларида аҳдларига вафо қилгувчилар ва хусусан оғир-енгил кунларда ва жангу-жадал пайтида сабр-тоқат қилгувчилар яхши кишилардир. Ана ўшалар чин иймонли кишилардир ва ана ўшалар асл тақводордирлар”.\n(Бақара; 117-оят мазмуни)\nЯхшиликнинг чўққиси - иймон демакдир. Иймонли муъминларга Аллоҳ ажойиб хислатларни ато этганки, иймонсизлар ўша хислатлардан ҳам махрум этилганлар.\nДиққат қилган бўлсангиз, аввалги сатрлардан бирида, иймонсизлар ҳозирги мавжуд нарсаларни ҳам англай олмайдилар ва кўра олмайдилар деб айтиб ўтилган эди. Дарҳақиқат иймонлиларга Аллоҳ Субҳанаҳу ва Таъоло баъзи нарсаларнинг ҳақиқатини кўра билишлиги учун фаросат аталмиш хислатни инъом этган.\nАбу Саъид ал - Худрий розияллоҳу анҳудан ривоят қилинганки: Росулуллоҳ соллоллоҳу алайҳи васаллам: “Муъминнинг фаросатидан қўрқинглар! Албатта у Аллоҳнинг нури билан қарайди”, дедиларда, ’’Албатта, бу (ҳодиса) да фаросатли кишилар учун оят ибратлар бордир’’, деган оятни ўқидилар’’ (Эслатма: ўша оят Хижр сурасининг 75 - оятидандир)\n(Тирмизий ва Тобароний ривоятлари)\nИймонли муъминга ана шундай илғаб олиш жуда қулай бўлган фаросатни Аллоҳ ато этган. У билан бошқаларга номаълум бўлиб турган нарсаларни билишга муваффақ бўлинади. У фол ҳам, сеҳр ҳам, башоратчилик ҳам эмасдир!\nАнас розияллоҳу анҳу айтдилар:”Росулуллоҳ соллолоҳу алайҳи васаллам: “Албатта Аллоҳнинг бандалари (борки), улар одамларни фаросат билан биладилар (англайдилар)”,деган эканлар.\nАллоҳ Табарока ва Таъоло иймон аҳлига ана шу ажойиб хислатни ато этганини Қуръон оятлари ичида баёнини берганига уламоларимиз ишора этганлар. Юсуф алайҳис-салом туш кўриб, у тушни оталари Яъқуб алайҳис-саломга айтганда, оталари ажойиб фаросат ила унга эҳтиёт бўлиш тадоригини маслаҳатини берган эканлар.\n“Эсланг, Юсуф отасига деган эди: “Эй ота, мен тушимда ўн бир юлдузни, яна қуёш ва ойни кўрибман. Ҳаммалари менга сажда қилишаётган эмиш. У (отаси) деди: “Эй ўғилчам, бу тушингни оға-иниларингга ҳаргиз айта кўрма, токи улар сенга қарши бирон ҳийла қилмасинлар. Чунки шайтон инсон учун очиқ душмандир”. Шунингдек, (яъни, сенга шундай улуғ туш кўришни насиб этгани каби) Парвардигоринг сени (пайғамбарлик учун) танлар ва сенга барча тушларнинг таъбирини билдирур ҳамда худди илгари аждодларинг Иброҳим ва Исхоққа комил қилиб бергани каби, сенга ва Яъқубнинг (бошқа) фарзандларига ҳам, Ўзининг (пайғамбарлик) неъматини комил қилиб берур. Албатта, Парвардигоринг илм ва ҳикмат соҳибидир”.\n(Юсуф; 4 - 6 оятлар мазмуни)\nПайғамбарлар - иймонлиларнинг сардоридирлар. Уларга ақл-заковат, зеҳн ва фаросат берилганки, Яъқуб пайғамбар ҳам ўғли Юсуфга кўрган тушини ҳаргиз акаларига айтмасликни тайинлаган. Чунки отаси бу иш ортида ёмон оқибат келиб чиқмаса деган ўйга борган экалар.\nШунинг учун бўлса керак, акалари Юсуфни ўйнагани олиб боришлари учун сўраганларида, хавотирланиб уларга сўз сўзлаганлар.\n“(Юсуфнинг акалари Яъқуб алайҳис-саломнинг олдига келиб) дедилар: “Эй ота, не сабабдан Юсуфни бизга ишонмайсан? Ахир биз уни шак-шубҳасиз холис яхши кўрувчилармиз-ку. Уни эртага биз билан айланишга юборгин, ўйнаб ёзилиб келсин. Албатта, биз уни қўриқлаб муҳофаза қилгувчилардирмиз”. (Яъқуб) деди: “Уни олиб кетишларингиз мени махзун қилур. Мен сизлар ғафлатда қолиб уни бўри еб кетишидан қўрқурман”.\n(Юсуф; 11-13 оятлар мазмуни)\nБадниятли акалар Юсуф алайҳис - саломга хасадлари келиб, уни отасидан сўраганларида, отаси ўшандай хавотирни билдирган бўлди. Улар эса оталарига аҳд ва ваъда беришиб Юсуфни ўзлари билан олиб кетишди.\nЯъқуб алайҳис - салом билдирган хавотир ўз тасдиғини топди. Акалари Юсуфни қудуққа ташлашиб, унинг кўйлагига ёлғондан қон томизишиб, оталарининг ҳузурига (макрли) йиғи билан кириб келишган.\n“Улар кечқурун оталари олдига йиғлаган ҳолларида келишиб: “Эй ота, бизлар Юсуфни нарсаларимиз олдида қолдириб қувлашиб кетган эдик, уни бўри еб кетибди. Энди рост гапирсак ҳам сен бизларга асло ишонмайсан’’, дедилар. Ва унинг (Юсуфнинг) кўйлагини ёлғон қонга (яъни бир қўйни сўйишиб ўшанинг қонига) бўяб келтирдилар. (Шунда Яъқуб) айтди,” Йўқ, сизларга ҳавойи нафсларинг бирон (ёмон) ишни чиройли қилиб кўрсатган. Энди (менинг ишим) чиройли сабр қилмоқдир. Сизлар сўзлаётган бу нарса (айрилиқ, мусибат) устида мадад сўраладиган зот ёлғиз Аллоҳдир’’.\n(Юсуф; 16-18 оятлар мазмуни)\nФаросат ила гапирган Яъқуб алайҳис - салом қиссасини Қуръондан ўқиган кимса, унинг фаросатини тез ва равшан илғаб олиши қийиин эмас. Аллоҳ ана шундай қилиб, ўзининг ҳоҳлаган бандаларига баъзи ишларнинг оқибати ва уни қилиш ёки қилмаслик борасида кўнгилларига ажойиб ҳолатларни солиб қўяр эканки, ўшандай ҳолатлардан бири - фаросат ишлатиб, ишнинг оқ-қорасини ажрата билиш экан.\nЮсуф ҳақида қилган ҳавотиридан ташқари, ўғилларининг ҳавойи нафслари ёмон нарсани чиройли қилиб кўрсатишлари ҳақидаги хавотирни англаб, айтиши ҳам у кишининг яна ўткир фаросатларига ёрқин далилдир.\nҚуръон қиссалари ичида Билқийс (яъни Яман мамлакатининг Сабаъ шаҳрида маликалик қилган аёл) донолиги, фаросати ҳам баён этилган.\n“(Қачон ҳудҳуд Сулаймоннинг мактубини олиб келиб малика Билқийснинг олдига ташлагач) у деди: “Эй одамлар, ҳақиқатан менга улуғ бир мактуб ташланди. Албатта у Сулаймондандир ва у (мактубда шундай битилгандир): “Меҳрибон ва Раҳмли Аллоҳ номи билан бошлайман. Сизлар менга кибр – ҳаво қилмай, ҳузуримга бўйинсунган ҳолингизда келингиз!” (Малика) айтди: “Эй одамлар, менга бу ишимда фатво – маслаҳат беринглар. Мен то сизлар гувоҳ бўлмагунингизча бирон иш ҳақида ҳукм қилгувчи эмасман”. Улар дедилар: “Бизлар куч – қувват ва журъат эгаларидирмиз. (Қандай ишга) буюриш сенинг ўзингга ҳавола. Бас нимага буюришни ўйлаб кўравер, (бизлар эса сенга итоат этурмиз)”. У айтди: “Аниқки подшоҳлар қачон бирон қишлоққа (бостириб) кирсалар уни вайрон этурлар, аҳолисининг обрў – эътиборлиларини эса хор – зор қилурлар. Уларнинг қилмиш – одатлари шудир. Мен уларга бир ҳадя юбориб кўрайчи, элчиларим нима (хабар) билан қайтар эканлар”.\n(Намл; 29-35 оятлар мазмуни)\nБилқийснинг: “Ҳадя юбориб кўрайчи”, деган фаросатли тадбирлари жуда донолик белгисидан аломатдир. Чунки, Билқийс - доно малика эди. У ҳадя юбориш билан Сулаймон алайҳис - саломнинг ҳақиқий пайғамбарми ёки оддий босқинчи подшоҳми эканлигини имтиҳон қилади. Маликанинг фикри шундай эди: “У агар оддий подшоҳ бўлса, ҳадяни дарҳол қабул қилади, демак унга қарши ҳужум уюштириш ҳам мумкин бўлади. Энди агар у Аллоҳ Таъолонинг пайғамбари бўлса ҳадя қабул қилмайди, у ҳолда унга бўйинсуниш лозим бўлади”.\n“Бас қачонки (Билқийснинг элчилари унинг юборган ҳадясини олиб) Сулаймон (ҳузурига) келгач, у деди: “Сизлар менга мол-дунё билан мадад бермоқчимисиз?! У ҳолда (билингизки), Аллоҳ менга ато этган (пайғамбарлик ва мулку-давлат) У зот сизларга берган (мол-дунёдан) яхшироқдир. Балки сизлар ҳадяларингиз билан хурсанд бўларсизлар, (лекин менинг унга эҳтиёжим йўқдир). Сен (қавмингга) қайтиб бориб (айтгинки, агар ҳузуримга бўйинсунган ҳолларида келмасалар) албатта биз уларга шундай қўшин билан борурмизки, улар унга асло бас кела олмаслар ва албатта биз уларни (қишлоқларидан) мағлуб ҳолларида қувиб чиқарурмиз”.\n(Намл; 36-37 оятлар мазмуни)\nБилқийснинг элчиси унинг олдига ҳадя билан қайтиб бориб Сулаймон алайҳис-саломнинг жавобларини етгазгач, у: “Бу оддий подшоҳ эмаслигини билган эдим”, деди ва Сулаймон пайғамбарга: “Мен сенинг кимлигингни ва даъват қилаётган дининг қандай дин эканлигини билиш учун ўз аъёнларим билан ҳузурингга бормоқдаман”, деган хабар билан чопар юбориб, ўзи ўн икки минг одам билан йўлга тушди.\n“(Қачонки маликанинг келиши яқинлашиб қолгач, Сулаймон унинг фаҳму-фаросатини синаш учун) деди: “Унинг тахтини танимайдиган қилиб, ўзгартириб қўйинглар, у (ўз тахтини танишга) йўл топурми ёки йўл топа олмайдиган кимсалардан бўлурми, кўрурмиз”. Энди қачонки у келгач: “Сенинг тахтинг шундаймиди?” –дейилди. У ҳайратга тушиб: “Худди ўшанинг ўзи-ку”, деди. Шунда Сулаймон айтди: “Алхмдулиллаҳки”, бизларга ундан илгари илм маърифат берилиб, мусулмон бўлганмиз. Уни эса ўзи Аллоҳни қўйиб ибодат қилган нарсаси (мусулмон бўлишдан) тўсгандир. Чунки у кофир қавмдан эди. (Маликага): “Саройга киргин”, дейилди. Энди қачонки у (саройни) кўргач, уни сув деб ўйлаб оёқларини очган эди, (Сулаймон): “Бу ойнадан ясалган баланд қасрдир”, деди. (Малика) айтди: “Парвардигорим, дарҳақиқат мен жонимга жабр қилибман, (энди) Сулаймон билан бирга барча оламлар ҳожаси Аллоҳга бўйсундим”.\n(Намл; 41-44 оятлар мазмуни)\nАбдуллоҳ ибн Аббос розияллоҳу анҳу (ўзларининг фаросат - зеҳнлари кучлилигига далолат этиб) : “Мендан бирортаси бирон нарса (ҳақида) сўраса унинг фақиҳ ёки фақиҳ эмаслигини биламан”, деганлар.\nАбдуллоҳ ибн Масъуд розияллоҳу анҳу айтганлар: “Одамларнинг фаросатлироғи учтадир;\nЮсуф давридаги Азиз. У аёлига: “У (Юсуф) ни яхшилаб жойлаштиргин! Шояд бизга фойдаси тегса ёки уни ўзимизга фарзанд қилиб олсак”, деган эди. (Юсуф; 21-оят мазмунидан)\nШуъайбнинг қизи отасига Мусо ҳақида: “Уни ижарага олсангиз!” деган эди. (Қасас; 26-оят мазмунидан)\nАбу Бакр ўз ўрнига Умарни ўринбосар этиб тайинлаган эди”.\nИбн Масъуднинг бу ривоятидан маълум бўлаётган нарса шуки, фаросатлироқ бўлган кимсалардан бири Юсуф алайҳис- салом замонасидаги Азиз (яъни Миср юртнинг катталаридан бири) Юсуфни қудуқдан олиб сотишганда харид қилиб олиб, ўзининг аёлига Юсуфни топишра туриб, у боладан яхшиликни умид қилган экан.\nИккинчиси, Шуъайб пайғамбарнинг қизи ўзларига ёрдамлашиб , уларга нигоҳ ташламай, тақво билан иш кўрган Мусо алайҳис-саломни ишчи қилиб ёллаш борасида, отасига маслаҳат солган эканлар.\nУчинчиси, Абу Бакр Сиддиқ розияллоҳу анҳу вафотларидан аввал Умар розияллоҳу анҳуни ўзларининг ўринларига номзод этиб кўрсатишлари, мусулмонларга фойдайи кон бўлган.\nБошқа ривоятда эса яна фаросатли кимсалар рўйхатига Фиръавннинг аёли (Осиё) ҳам қўшилган.\n“Фиръавннинг хотини (унга): “(Бу бола) мен учун ҳам,сен учун ҳам кўз қувончидир. Уни ўлдирманглар. Шоядки, унинг бизларга нафи тегса уни бола қилиб олсак”, деди”.\n(Қасас; 9-оят мазмунидан)\nБоладан мурод Мусо алайҳис –салом бўлиб, оналари Фиръавн зулмидан Мусони қутқариб қолиш учун, уни сандиққа солиб ташлайди. Сандиқда кетаётган жажжи Мусони Фиръавннинг аскарлари тутиб олиб, Фиръавн ҳузурига олиб келишганда, Осиё онамиз эри Фиръавнга юқоридаги оятда васф этилганидек, болани болани олиб қолганлар.\nАбдуллоҳ ибн Равоха розияллоҳу анҳу шеър (назмий) ҳолда Набий соллоллоҳу алайҳи васалламга: “Дарҳақиқат фаросат билан сизни билдимки, сизда яхшилик бор, билурман уни!\nАллоҳ билувчироқдир, дарҳақиқат мен кўришнинг собит-мустаҳкамидурман!” деган эканлар.\nУмар розияллоҳу анҳу олдиларидан Саввад ибн Қориб ўтиб қолганларида, у кишини мутлақо танимас эканлар: “Менинг гумоним хато қилди, албатта бу коҳин (фолбин) ёки жоҳилиятда коҳинликни билган (кимса) бўлган дептилар. Қачонки (ибн Қориб) келиб, у (Умар)нинг ҳузурида ўтиргач, ўша сўзни Умар унга айтди. (Шунда ибн Қориб):\n-Субханаллоҳ, эй муъминларнинг амири сизнинг суҳбатдошларингиз сиз менга кўндаланг қилган нарсага ўхшаш нарсани бирортаси кўндаланг қилмаган эди, деди.\n-Биз жоҳилиятда ундан-да улуғроқ (гуноҳ) ичида бўлганмиз. Лекин сен мен сендан сўраган нарсамнинг хабарини айтчи!\n-Тўғри сўзни айтдингиз, эй муъминларнинг амири! Мен жоҳилиятда коҳин бўлган эдим, деди.\nИмоми Шофеъ ва Мухаммад ибн Хасан икковлари Каъба (атрофидаги) кенгликда эдилар. Бир киши масжид эшиги олдида эди. Икковларидан бири:\n-Менинг билишимча эшик олдидаги киши уста-дурадгордир, деди.\n-Балки темирчи бўлса керак!\nКишининг олдида ҳозир бўлишга шошилишди ва ундан сўрашган эди, у киши:\n-Уста -дурадгор бўлган эдим. Ҳозирги кунларда эса темирчиман, деб жавоб қилди.\nАбдуллоҳ ибн Салом яҳудийлар ичидаги олим кишилардан бўлиб, пайғамбарни Мадинага келгани борасида сўзлаб, шундай деган эдилар:\n“Росулуллоҳ соллоллоҳу алайҳи васаллам Мадинага келган чоғларида одамлар у кишининг ҳузурига шошиб кела бошлашди. Мен одамлар орасида у кишини кўришлик учун келдим. Росулуллоҳ соллоллоҳу алайҳи васалламнинг юзида равшан-очиқликни кўрдим. Билдимки, у кишининг юзи – ёлғончининг юзи каби эмас эди...”\n(Тирмизий, ибн Можжа ва Доримий ривоятлари)\nДарҳақиқат Аллоҳ Хақ Таъоло иймон аҳлига ана шундай фаросатни ато этдики, у хислат иймонсизларда топилинмас, ноёб хилқатдир. Шунинг учун иймонсизлик-кўзнинг кўр бўлуви, қулоқнинг кар бўлуви каби хақни ажратолмаслик, тўғриликка юра олмаслик дардига мубтало этади. Иймонсизлик оқибатида қанчадан-қанча қавм, кимсалар сиротул –мустақийм йўлидан тойилдилар, Ягона илоҳга сиғиниш ва иймон-ислом мазасини тотгувчи бўлмадилар. Иймонлилар эса иймон лаззатини тотиш билан бирга қувватли зеҳн, мустаҳкам ақл-идрок ва фаҳм-фаросатга ҳам муяссар этилдилар.


Мисрда семиз телебошловчиларнинг эфирдан четлатилиши турли норозиликларга сабаб бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Мисрда семиз телебошловчиларнинг эфирдан четлатилиши турли норозиликларга сабаб бўлди\t16:02, 19 август 2016\tМиср телеканалларидан бири эфирда бошловчилик қилувчи саккиз нафар аёлни семизлиги учун эфирдан четлаштирди, деб хабар берди “Vesti.ru” нашри. Бу ҳодиса дунё миқёсида муҳокама қилиниб, оммавий норозиликларга сабаб бўлди. Мамлакат телекомпанияси раҳбари Сафаа Хегази саккиз нафар бошловчи аёлга бир ой мобайнида озиш шартини қўйган. Мабодо улар белгиланган муддатда шартни бажаришмаса, ишдан четлатилиши мумкинлиги ҳақида огоҳлантирилган. Мисрда бу воқеа инсон ҳуқуқларини ҳимоя қилувчиларнинг норозилигига сабаб бўлди.\n“Ахмоқгарчилик! Унда Опра Уинфрини нима қилиш керак?” деб воқеани изоҳлади Россия жамоатчилик телевидениеси бош директори Анатолий Лисенко.\n“Албатта, бу воқеани эшитган ҳар бир одам “Ахмоқгарчилик!” дейди. Бундай вазиятда аввалига семизлар, кейин ташқи қиёфаси хунуклар, охирида эса кўзи қисиқлар ишдан бўшатилади”, деб қўшимча қилди Россия журналистлар уюшмаси раиси Тимур Шафир.\n2016 йил мобайнида озишга эришган россиялик машҳур юлдузлар\t«Дўмбоққина бўлишни хоҳлайман!» Семириш истаги борларга диетолог тавсиялари\tОртиқча вазндан қутулиш учун иродаси етган одамлар\tПарҳездан кейин яна семириб кетмаслик учун қандай овқатланиш керак?\t“Уч ойда 10 килога семирдим”\t500 килограммлик мисрлик аёлнинг қариндошлари ёрдам сўради\tОтправить


Ёрқин Назаров “Шўртан”дан нима учун кетди?\n30 январь, 2019, 12:05 644\n"Шўртан"да раҳбарият ўзгариши керак.\nЯқиндан бери мураббийлик иши билан шуғулланиб келаётган Ёрқин Назаров бу соҳада аста-секин ўсишга эришишга жиддий бел боғлаган. Хабарингиз бўлса, у ўтган йилги мавсумнинг иккинчи ярмини Ғузорнинг “Шўртан” клубида ўтказди ва жамоага бош мураббийлик қилди. Лекин Назаровнинг ушбу жамоадаги ҳаёти узоққа чўзилмади. Эндиликда у “Бунёдкор” клубида иш бошлади. Ўтган йили эса ғузорликлар Ёрқин Назаров бошчилигидаги мавсумни 6-ўринда якунлашди. Энди эса Вадим Абрамов ушбу ёш мураббийни ўз ёнига чорлади. Шу боис куни кеча Назаров билан боғланиб, бир қатор масалаларга ойдинлик киритдик.\n- “Шўртан”дан кетишимнинг сабабига келсак, у ерда ҳали ҳеч нима аниқ эмасди. Янги мавсум учун бюджет қанча, жамоа ўзи бўладими-йўқми, ҳаммаси мавҳумлик эди. Бу ҳақида клуб бош директоридан сўрасам ўзи ҳам ҳали ҳеч нимани билмаслигини айтди. Шу пайтда менга “Бунёдкор”дан таклиф бўлди. Вадим Абрамов бош мураббийликка ишга киришганидан кейин мени ёрдамчи мураббийликка таклиф қилди. У тажрибали мутахассис, терма жамоаларда ҳам яхши ишлаган. Бундай мураббий билан бир йил давомида ишлаб ўзим учун ҳам катта тажриба тўплаб оламан деган умиддаман. Шу боис “Бунёдкор”нинг таклифини қабул қилдим.\n- “Шўртан”дан кетишингизни клубдагилар қандай қабул қилишди?\n- “Шўртан”дагиларга хужжатларимни беринглар дегандим, улар ҳаммасини беришди. Ўртамизда ҳеч қандай муаммо бўлгани йўқ.\n- Демак, клубдан кетиш ташаббуси ўзингиздан чиқибди-да?\n- Раҳбарият билан гаплашганимда нима қиламиз, клубда ишлайманми-йўқми, деб сўрасам ўзлари ҳам ҳали ҳеч нима аниқ эмаслигини айтишганди. Сўнг улар ўзлари менга қўнғироқ қиламиз деб айтишди. Аммо ҳадагенда қўнғироқ қилишмади. Ваҳоланки, улардан жавоб келишини кутгандим. Натижада “Бунёдкор”дан тушган таклифни қабул қилишга қарор қилдим. Бу жамоада ишлаш мен учун яхши имконият. Ваҳоланки, “Шўртан” раҳбарияти менга “конкрет” гап айтишмади.\n- “Шўртан”да олиб борган ярим йиллик фаолиятингизга ўзингиз қандай баҳо берасиз?\n- “Шўртан”да ҳамма шароитлари яхши. Агар клуб ўз олдига Суперлига мақсадини қўйса, унда бу ерда ишласа бўлади. Аммо ҳали ғузорликларда бундай мақсадни кўрмаяпман. Ҳар доим мураббийга жиддий мақсад учун курашадиган клубда ишлагани маъқул. “Шўртан”даги ўтган йилги фаолиятимга келсак, биз мавсумни 6-ўринда тугатдик. Бу поғонани “Шўртан” учун мос деб ўйлайман. Негаки, биз жамоани йилнинг бошидан йиғмагандик. Мавсумнинг ўртасидан иш бошладик ва 6-ўрин бу жамоага муносиб бўлди. Чунки биздан юқоридаги бешта жамоанинг барчасида Суперлигага чиқиш учун мақсадлари бор эди. Масалан, “Динамо” 5-ўринни олди, “Сурхон”нинг ҳам бошидан Суперлигага чиқиш учун курашаётгани ҳақида кўп айтилди, аммо улар 4-ўринни банд этишди. Юқори учликдан эса “Андижон”, “Машъал” ва “Истиқлол” жамоалари жой олишди. Шу боис “Шўртан”нинг эгаллаган ўрни ўзи учун нормаль бўлди. Умуман олганда, ёмон ишлаганимиз йўқ. Агарда бу йил клуб ўз олдига жиддий вазифани қўйиб яна ҳамкорлик қилишни хоҳлаганида ҳозирги таркибни сақлаб қолиб, уларга яна 5-6 нафар футболчиларни қўшиб мақсад сари курашишимиз мумкин эди. Лекин ҳозирги пайтда “Шўртан”да Суперлигага чиқиш мақсади борлигини кўрмаяпман.\n- “Шўртан”да ҳар йили керак бўлса, 2-3 мартадан мураббий алмашаверади. Сиз у ерда ярим мавсум бўлса ҳам ишладингиз, ҳаётини кўрдингиз. Сизнингча, нима учун мураббийлар қўлқопдек алмаштирилаверади?\n- Менимча, ҳаммаси раҳбариятга боғлиқ бўлса керак. У ерга яхши мутахассисни олиб келиб, унга вақт бериш керак. Ярим йилдаёқ нимагадир эришишни мақсад қилиб қўймаслик лозим. Бизга маҳаллий футболчиларни ўйнатинглар деб кўп айтишди. Маҳаллий ўйинчиларни ўйнатиш учун эса биринчи навбатда “Шўртан” футбол клубининг мавқеини кўтариш керак. Бизга таклиф қилинган ёшларнинг ҳаммаси ҳам ўзимиз истаган савияда ўйнай олишмайди. Лекин уларнинг орасида иқтидорлилари ҳам йўқ эмас. У ерда қилинадиган асосий вазифа – футбол клубини яхшилаш лозим.\n- Демак, раҳбарият томонидан мураббийлар ишига аралашувлар бўлиб турдими?\n- Йўқ, у қадар жиддий аралашувлар бўлмади. Машғулот ва таркибни ўзим хоҳлаган даражада туздим. Фақат маҳаллий ёшларни кўпроқ ўйнатишимизни айтишди. Аммо биз уларнинг салоҳиятларини яхшироқ билишимиз учун у ерда камида икки йил ишлашимиз лозим.\n- Эндиликда “Бунёдкор”нинг мураббийлар штабида кимлар билан ишлаяпсиз?\n- Шуҳрат Мақсудов, Марат Мифтахутдинов ва мен. Шунингдек, Арам деган бола ҳам келган. Виктор Карпенко “Бунёдкор”нинг ёшларига мураббийлик қиляпти.


08:31 / 23.02.2017 | Nazirjon | 4338\nАссалому алайкум! Ҳурматли устозлар, Аллоҳ сизлардан рози бўлсин. Эътиборсиз қолдирмайсиз деган умидда мен учун муҳим бўлган саволни беришга ижозат берсангиз. Аллоҳ субҳанаҳу ва таоло “Ҳадид” сураси 22 оятда: “Бирор мусибатни пайдо қилмасимиздан олдин у Китобда битилган бўлур, акс ҳолда ер юзида ва шахсларингизда сизга бирор мусибат етмас. Албатта, бу иш Аллоҳ учун осондир.” – деб марҳамат қилади. Тушинишим бўйича Лавҳул маҳфузда битилган инсон тақдирини ўзгартириб бўлмайди. Лекин сайтдаги дуо тўғрисида ўқиганимда: “Дуо шу дунёда ёки ижобат бўлади ёки келадиган балони қайтаради, ёки қиёматда улкан савоб ҳолида бандага кўрсатилади” деган маънодаги сатрларни ўқидим. Шундай экан келадиган балони дуо қайтара оладими? Агарда у Лавҳул маҳфузга битилган бўлса ҳамми? “Таваффани муслиман ва Хикни биссолихийн” дуосини ҳар номозимдан кейин айтаман. Лекин жуда қўрқаман. Саволим узунлиги ноқулайлик туғдирган бўлса узур.\nДуони хато айтар экансиз. “Таваффании муслиман ва ал ҳиқнии биссолиҳиин” деб ўқиш керак.\nМусулмонлар ўз шахсиятларини, муносиб ўринларини тикламоқчи бўлсалар, қазои қадарга бўлган иймонни аввалги, соф ҳолига келтириш ҳам энг зарур ишлардан бири эканлигини унутмасликлари керак. ("Ҳадис ва Ҳаёт" китобидан). Валлоҳу аълам!\nҒайридинга иймон сўраш\nШу тариқа дуо қилиш тўгрими?\nфарзанд сўраб дуо қилиш!\nҚабристонга таҳоратсиз кириш


Тошкентнинг Учтепа туманида 62 ёшли онахонни тунаб кетишди\n10:03 / 28.04.2016\n2015 йил якуни бўйича умумий жиноятлар сони 1,6 фоизга, вояга етмаганлар томонидан содир этилган жиноятлар 8,4 фоизга, майдон ҳамда маданият ва истироҳат боғларида содир этиладиган жиноятлар сони эса 1,9 фоизга камайган. Шунга қарамасдан, ҳамон кўча-куйда хотин-қизларнинг тақинчоқларини ечиб олиб қочиш ҳолатлари оз бўлса-да, учраб турганлиги дилни хуфтон қилади. Бу ҳақда “Постда” нашри ёзмоқда.\nТошкентнинг Учтепа туманида номаълум шахслар кўчада кетаётган 62 ёшли онахоннинг бўйнидан сариқ металлдан ясалган занжирни юлиб, олиб қочишган. Ички ишлар органлари ходимлари томонидан кўрилган тезкор чора-тадбирлар натижасида ушбу талончилик жиноятини Тошкент шаҳридаги Олмазор туманида яшовчи 1976 йилда туғилган И. ва 1990 йилда туғилган Ф. исмли шахслар содир этганлиги аниқланиб, улар қўлга олинди.\n2016 йилнинг 19 январь куни соат 23:00 ларда Наманган вилояти Чуст туманидаги автотураргоҳда номаълум шахс “Нексия” русумли автомашинасида худди шу русумдаги автотранспорт воситасини йўлини тўсиб, машинада йўловчи сифатида кетаётган 1980 йилда туғилган Камола (исмлар ўзгартирилган)ни куч ишлатиш йўли билан қўрқитиб, унинг уяли телефон аппарати ва бўйнидаги сариқ металлдан ясалган занжирини юлиб олиб, қочиб кетган. Олиб борилган тезкор-қидирув чора-тадбирлари натижасида ушбу талончилик жиноятини Чуст туманида яшовчи 1993 йилда туғилган Ш.исмли йигит содир этгани аниқланди.\nКимдир Бухоро шаҳридаги 12-мактабнинг 1-синф ўқувчиси Гулчиройни алдаб, қулоғидаги сирғасини ечиб олиб, воқеа жойидан яширинади. Тезкор-қидирув тадбирлари натижасида ушбу жиноятни Бухоро туман Лоша қишлоғида яшовчи, ҳеч қаерда ишламайдиган, 1996 йилда туғилган Н. Исмли қиз содир этгани маълум бўлди ва қўлга олинди. Тергов жараёнида бу “уддабурон” қиз 33-мактабнинг 5-синф ўқувчилари бўлган Сарвиноз ва Ойдиннисони пичоқ билан қўрқитиб, уларнинг қулоқларидаги зиракларини ечиб олганлиги ҳам фош этилди.


Кьеллини: «Бахтлимиз. Бизда Жижоне бор! Жижидан кейин Жижи қолди!»\nКьеллиниИталия миллий жамоаси\nИталия миллий жамоаси сардори Жоржо Кьеллини Евро-2020 финалидан ўрин олган Англияга (1:1, пенальтилар серияси — 3:2) қарши ўйиндан сўнг ўз фикрлари билан ўртоқлашди.\n«Ғалаба қозондик. Бунга лойиқ эдик, деб ўйлайман. Қандайдир сеҳрли нарсани сездик. Ғолиблик ҳақида май ойидан бери гаплашамиз. Ғалабани ўйинни уйда томоша қилган барча италиялик футболчиларга бағишлаймиз.\nЎйинни назорат қилишни, тўпни ушлаб туришни истадик. 2-дақиқадаёқ юзимизга мушт тушганига қарамай, ўйиннинг қолган қисмида устунлик қилдик.\nПенальти? Бизда Жижоне бор эди! Жижидан кейин (Буффон) Жижи (Доннарумма) қолди! Бахтлимиз ва ғалабани италияликлар билан нишонлашга сабримиз етмаяпти», — дея Кьеллинининг сўзларини келтиради УЕФА расмий сайти.